
1. [bookmark: _heading=h.57gs8fxw4l0s][bookmark: _Toc88755010]Bevezetés
[bookmark: _heading=h.fk4nt8pomtwe]
A gyermeki jogok elválaszthatatlanok az emberi jogoktól. A gyermekeket megilletik az alapvető emberi jogok, továbbá a megfelelő testi, szellemi és erkölcsi fejlődéshez szükséges védelem és gondoskodásra való gyermeki jog.
A gyermeki jogokat meghatározó nemzetközi dokumentum egyike az ENSZ Gyermek Jogairól szóló egyezmény (továbbiakban: Gyermekjogi Egyezmény), amelynek a 3. cikk első bekezdése kimondja, hogy “A szociális védelem köz- és magánintézményei, a bíróságok, a közigazgatási hatóságok és a törvényhozó szervek minden, a gyermeket érintő döntésükben a gyermek mindenek felett álló érdekét veszik figyelembe elsősorban.”
Cél: a Gyermekjogi Egyezmény egészének teljes érvényre juttatásra, különös tekintettel a 19. cikk 1. bekezdésére: “Az Egyezményben részes államok megtesznek minden arra alkalmas, törvényhozási, közigazgatási, szociális és nevelési intézkedést, hogy megvédjék a gyermeket az erőszak, a támadás, a fizikai és lelki durvaság, az elhagyás vagy az elhanyagolás, a rossz bánásmód vagy a kizsákmányolás - ideértve a nemi erőszakot is - bármilyen formájától mindaddig, amíg szüleinek vagy valamelyik szülőjének, illetőleg törvényes képviselőjének vagy képviselőinek, vagy bármely más olyan személynek, akinél elhelyezték, felügyelete alatt áll.”

A gyermek védelme és a gyermeki jogok hazai védelme szempontjából meghatározó jelentősége van Magyarország Alaptörvényének (a továbbiakban: Alaptörvény). Az Alaptörvény XVI. cikkének (1) bekezdése szerint „Minden gyermeknek joga van a megfelelő testi, szellemi és erkölcsi fejlődéséhez szükséges védelemhez és gondoskodáshoz.”  Továbbá az Alaptörvény XV. cikk (5) bekezdése kimondja, hogy „Magyarország külön intézkedésekkel védi a gyermekeket.”

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: gyermekvédelmi törvény) meghatározza:
- a gyermekek és szüleik alapvető jogait és kötelességeit, e jogok védelmét,
- a gyermekek védelmének rendszerét (ellátásokat és hatósági intézkedéseket),
- az állam és az önkormányzatok gyermekjóléti, gyermekvédelmi feladatait,
- a gyermekvédelmi és a gyámügyi igazgatás szervezetét és főbb szabályait,
- az adatvédelmi rendelkezéseket.
A Gyermekjogi Egyezmény szellemében Budapest Főváros XIV. Kerület Zugló Önkormányzata (a továbbiakban: Önkormányzat) elkötelezett a gyermekek jogainak védelme, a gyermek mindenek felett álló érdekének érvényesítése mellett. 
A Zuglói Gyermekvédelmi Koncepció megalkotásával az Önkormányzat, intézményei és a partnerszervezetek olyan közös fogalmi és cselekvési keretet alakítanak ki, amely alkalmas arra, hogy az aktorok összehangolt cselekvése hatékonyan támogassa és szervezze a gyermekek védelmében végzett tevékenységet.
A Zuglói Gyermekvédelmi Koncepció olyan pedagógiai, pszichológiai, szociális, egészségügyi, jogi tennivalók összessége, amelyek a gyermekek és fiatalok gondozását, ellátását, nevelését, érdekvédelmét hivatott biztosítani.  A gyermekvédelmi koncepció alapozza meg azt a szemléletmód változást, hogy az érintett szakemberek, családok merjenek szakmai segítséget kérni a gyermekek érdekében. 
Az észlelő és jelzőrendszeri tagok kötelezettséget vállalnak arra, hogy minden esetben jelzéssel élnek az illetékes szakmai szervek felé annak érdekében, hogy minden gyermek megkaphassa számára a szükséges segítséget, érdekvédelmet. A koncepcióban megfogalmazott alapértékeket az érintett szakemberek elfogadják, azok mentén végzik feladataikat, hozzáállásukkal példát mutatnak és mindent megtesznek azért, hogy a koncepció szemlélete érvényesüljön.
Az Önkormányzat feladata az, hogy a közösen elfogadott cselekvési terv alapján segítse a gyermekvédelmi szakemberek munkáját, biztosítsa a munka jogi, szakmai, szervezeti és pénzügyi hátterét.

2. [bookmark: _heading=h.n6tqkzu1rwhl][bookmark: _Toc88755011]Helyzetfelmérés-helyzetértékelés
[bookmark: _Toc88755012]2.1. Demográfiai mutatók

Zugló lakónépességének száma 2021. január 1-jén a népesség-nyilvántartó adatai alapján 
120 526 fő, melyből 110 009 fő bejelentett lakóhellyel, 10 517 fő bejelentett tartózkodási hellyel rendelkező személy.

A kerület lakónépességének 16,26%-a (19 597 fő) 0-18 év közötti, 5,56%-a (6 710 fő) fiatal felnőtt (19-24 év közötti).

A gyermek és fiatalkorú felnőttek száma a korcsoportbontásban az alábbi:


	korcsoport
	2020. év

	Született gyermek száma
	   934

	0-3
	4 053

	4-6
	3 198

	7-14
	8 320

	15-18
	4 026

	összesen
	          19 597


					Forrás: Anyakönyvi és Népesség-nyilvántartási Osztály


A gyermekvédelmi tevékenység a 0-18 év közötti gyermekekre és fiatalkorúakra, valamint a 18-24 év közötti fiatal felnőtt lakosságra terjed ki, akik a kerület lakosságának a 21,8%-át teszik ki.


[bookmark: _heading=h.gxbkcsr167ma][bookmark: _Toc88755013]2.2. Gyermekekkel szembeni rossz bánásmód: elhanyagolás, bántalmazás

A Zugló Család- és Gyermekjóléti Központnál ellátott bántalmazott és elhanyagolt kiskorúak adatai
                             (A látencia óriásira emelkedett a pandémiás helyzet következtében.)


	Sor-szám 
	Megnevezés
	A bántalmazott
	Az elhanyagolt

	
	
	kiskorúak száma
	kiskorúak száma

	
	
	fizikai
	lelki
	szexuális
	fizikai
	lelki

	
	
	2019
évi
	2020
évi
	2019
évi
	2020
évi
	2019
évi  
	2020
évi
	2019
évi  
	2020
évi
	2019
évi  
	2020
évi

	1
	Családon belül
	szülő által 
	49
	38
	49
	42
	3
	7
	84
	62
	118
	104

	2
	
	testvér által 
	8
	2
	2
	4
	0
	2
	12
	0
	16
	3

	3
	
	egyéb rokon, hozzátartozó által 
	0
	2
	5
	0
	5
	1
	7
	1
	3
	3

	4
	
	összesen (01–03 sorok)
	59
	40
	56
	46
	8
	10
	84
	63
	137
	107

	5
	
	ebből (04-ből): lány  
	19
	18
	27
	0
	6
	3
	49
	21
	92
	67

	6
	Családon kívül
	gyermek által 
	14
	8
	51
	32
	1
	
	  
	 
	  
	 

	7
	
	felnőtt által 
	7
	1
	3
	1
	1
	3
	  
	 
	  
	 

	8
	
	intézmény munkatársa által 
	0
	0
	3
	4
	0
	
	  
	 
	  
	 

	9
	
	összesen (06–08 sorok)
	21
	9
	47
	37
	2
	3
	  
	 
	  
	 

	10
	
	ebből (09-ből): lány  
	9
	3
	25
	22
	2
	1
	  
	 
	  
	 

	11
	Összesen (04+09 sorok összege) 
	80
	49
	103
	83
	10
	13
	  
	 
	  
	 



A fenti táblázat azt mutatja, mintha csökkent volna a gyermekekkel szemben a legsúlyosabb veszélyeztetettséget jelentő cselekmények száma.  Sajnos ez nem így van. A kialakult járványügyi helyzet legnagyobb vesztesei a gyermekek voltak. Főleg azok a gyermekek, akik segítségre szorulnak. A gyermeket figyelő intézmények bezártak, a bennük dolgozó jelzőrendszeri tagok nem találkoztak a gyermekekkel, a kijárási tilalom, korlátozás a családokat otthonukba zárta, a családi diszfunkciók, konfliktusok így csak alacsonyabb számban kerültek napvilágra. Sok esetben csak későn derül fény arra, mi folyik családon belül.  A látencia nagyon magas. Az erőszakból eredő súlyos élethelyzetek, az emberi életet, emberi méltóságot súlyosan sértő tartós állapot kockázata óriásira emelkedett. 

[bookmark: _heading=h.jbacitufy56n][bookmark: _Toc88755014]2.3. Önkormányzati ellátásban részesülő gyermekek	

A gyermekvédelmi törvényen túl a további egyes ellátások részletes szabályait a Zugló szociális és gyermekvédelmi pénzbeli, természetbeni támogatásainak és szociális ellátásainak szabályairól szóló 7/2015. (II. 27.) önkormányzati rendelet is (a továbbiakban: szociális rendelet) tartalmazza. 
A rendszeres gyermekvédelmi kedvezményre való jogosultság megállapításának célja az, hogy a gyermek szociális helyzete alapján jogosult-e a gyermekvédelmi törvényben meghatározott gyermekétkeztetés normatív kedvezményére, valamint évente két alkalommal nyújtott pénzbeli támogatás igénybevételére.

Rendszeres gyermekvédelmi kedvezményben 2020. évben 274 család részesült. 
A támogatásban részesülő családokra jellemző, hogy a szülők egyedülállóak, vagy éppen válófélben vannak és a volt házastárs (élettárs) gyermektartást nem fizet. A kétszülős családok jellemzője, hogy a szülő/szülők munkanélküliek, vagy az egyik szülő csak családtámogatásban részesül, azaz gyermekgondozást segítő ellátást (GYES) vagy gyermeknevelési támogatást (GYET) kap, alacsony jövedelemmel rendelkeznek. 

A gyermekvédelmi törvény 67/A. § (1) bekezdése határozza meg a hátrányos, illetve halmozottan hátrányos helyzet megállapításának feltételeit: a szülő vagy családbafogadó gyám alacsony iskolai végzettségét, alacsony foglalkoztatottságát, és a gyermek elégtelen lakókörnyezetét, illetve lakáskörülményeit, ahol korlátozottan biztosítottak az egészséges fejlődéshez szükséges feltételek.
2020. évben a megállapított hátrányos helyzetű gyermekek száma 75 fő, a halmozottan hátrányos helyzetű gyermekek száma 2 fő.

A szociális rendelet alapján nyújtható a rendkívüli települési támogatás, ezen belül gyermekneveléssel kapcsolatos kiadásokhoz nyújtott támogatás.
Az Önkormányzat rendkívüli települési támogatás keretében nyújtott támogatást - a rászoruló családokban nevelkedő gyermekeknek – a gyermekneveléssel kapcsolatos kiadásokhoz, valamint a hátrányos helyzetre való tekintettel; a 2020. évben összesen 163 család részére. 
A kérelmezők többsége jogosult volt a rendszeres gyermekvédelmi kedvezményre is. A szülők a rendkívüli települési támogatást jellemzően gyermekük egészségi állapota miatt, az iskolai tanulmányok során jelentkező többletkiadásokhoz (tanévkezdés, ruházkodás, gyógyászati segédeszköz stb.) és gyermekruhák vásárlására kérték.

A tanévkezdési támogatás megállapítására a 2020. évben gyermekenként 5 000 Ft vagy 10 000 Ft került kifizetésre, a családban az egy fogyasztási egységre jutó egyenlő értékű jövedelemtől függően. A támogatásban 116 család részesült.

A szociálisan rászorult, felsőoktatási intézményben tanulmányokat folytató vagy felvételi előtt álló fiatalok támogatására ad lehetőséget a Bursa Hungarica Felsőoktatási Önkormányzati Ösztöndíj pályázat. A korábbi években benyújtott „B” típusú pályázatok alapján ösztöndíjban 2 fő részesült.
A gyermekétkeztetésben részt vevő iskolások száma a 2020. évben 3 993 fő. Az összes létszámból 100%-os étkeztetési kedvezményben 161 fő, 50%-os kedvezményben 1 227 fő, egyedi kedvezményben 6 fő részesült. 
A 2020. évben 1 883 óvodás gyermek étkezett, 100%-os étkeztetési kedvezményben 1 041 fő részesült.

A gyermekvédelmi törvény 21/C. §-a alapján 2016. január 1-jétől az önkormányzatok kötelesek a szünidei déli meleg főétkezést a hátrányos helyzetű és a halmozottan hátrányos helyzetű gyermek számára ingyenesen biztosítani. Ezen kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja. A 2020. évben átlagosan 18 fő hátrányos helyzetű gyermek vette igénybe a szünidei étkezést.

                      [image: ]
Forrás: 2020. évi gyermekvédelmi beszámoló


Az Önkormányzat ellátási szerződést kötött Kőbánya X. kerület Önkormányzatával gyermekek átmeneti otthonában 2 fő, illetve igény esetén további fő elhelyezésének biztosítására. A 2020. évben a szolgáltatás igénybevételére 8 gyermek esetében került sor, összesen 235 gondozási napon át. A szolgáltatás igénybevételének okait vizsgálva: 7 gyermek esetében a család átmeneti hajléktalansága és életvezetési problémája, három gyermek esetében családon belüli súlyos és tartós konfliktus, egy gyermek esetében pedig súlyos, rendszeres bántalmazás volt a szakemberek által feltárt vezető ok. a. E szolgáltatás a jövőben is nélkülözhetetlen a gyermekek biztonságának szavatolásához.
[bookmark: _heading=h.97w431l9sc6k][bookmark: _Toc88755015]2.4. Partner szervezetek szerepe 

A Zuglói Kábítószerügyi Egyeztető Fórum (a továbbiakban: Zuglói KEF) tagjai drogprobléma kezelésében szerepet játszó és vállaló különböző önkormányzati, rendészeti, egészségügyi, oktatási és civil szervezetek képviselői. A Zuglói KEF célja Budapest XIV. kerületében olyan együttműködési rendszerek felépítése, amelyek a legális és illegális drogokkal (kábítószerekkel) összefüggő problémák megelőzésének, valamint szakszerű holisztikus, mentálhigiénés személetű kezelésének a legfontosabb terepei. A Zuglói KEF igyekszik összhangot teremteni a mentálhigiénével, drogprevencióval foglalkozó, illetve a kábítószer- és szenvedélyproblémákat kezelő szervezetek (többek között: Tiszta Jövőért Közhasznú Alapítvány, Lelki Egészségvédő Alapítvány), intézmények munkájában, és ezzel összefüggésben célja a különböző szakmai és módszertani szemléletmódok harmonizálása. A Zuglói KEF prevenciós szemlélete az egészség megőrzésére, egészségtudatos magatartás kialakítására, a negatív minták elutasítására, a már kialakult kábítószerfogyasztás ártalmainak csökkentésére, további súlyosbodásának megelőzésére irányul.

[bookmark: _heading=h.ugze4s8h7t9k][bookmark: _Toc88755016]2.5. A szerhasználattal kapcsolatos helyzet Zuglóban

Zuglóra vonatkozó friss kutatási adatok nem állnak rendelkezésre, azonban a korábbi összehasonlító országos és területi vizsgálatok – bár korlátozott - relevanciája miatt a friss országos kutatási adatok figyelembevételével vonhatók le következtetések.
A legális és illegális szerfogyasztás összességében – az európai országokhoz hasonlóan – hazánkban is lassú csökkenést mutat. Ezzel együtt jelen vannak egyes szerek fogyasztásának hullámzásai, újabb szerek előtérbe kerülése. 

Annak ellenére, hogy az Európai Unióban kedvező tendenciák jelentek meg az utóbbi években, a dohányosok száma továbbra is igen magas az EU-ban. Arányuk a teljes népesség körében 26%, a 15–24 év közötti fiatalok körében pedig 29%. Ráadásul a dohányzók száma a fiatal felnőttek között (25-34 év) növekedést mutat, ami a fiatalabb korosztályban is magas prevalenciát feltételez.[footnoteRef:1] 2012-ben készült átfogó kutatás a zuglói fiatalok szerhasználatról. Ennek adatai alapján a 7-9. évfolyamosok egyharmada dohányzott már életében. A felsőbb évfolyamosok 60%-a. Jelentős emelkedés a 10. évfolyamosoknál tapasztalható, majd a további évfolyamoknál lineáris az emelkedés. A végzősök közül minden hatodik diák napi rendszerességgel dohányzik.2 [1:  Az Emberi Erőforrások Minisztériuma egészségügyi szakmai irányelve a dohányzásról
        	való leszokás támogatásáról, 2019. EüK. 2. szám EMMI szakmai irányelv ] 

A zuglói közoktatási intézményben tanuló 7-9. osztályos tanulók háromnegyede - 74,8% - fogyasztott már valamilyen alkohol tartalmú italt, a 12. évfolyamosok 96%-a. A 7-9. osztályos tanulók több, mint negyede volt részeg élete során, a 11-12. évfolyamosok kétharmada. Az alsóbb évfolyamokon kedvezőbb az alkoholfogyasztás a fővárosi átlaghoz képest, a középiskola végére elérik a zuglói diákok a fővárosi átlagot. Az alkoholfogyasztás gyakorisága és egyes alkalmak fogyasztásának intenzitása is lineárisan növekszik a felsőbb évfolyamok felé. Ugyanakkor a családon belül a felnőttek problémás alkoholfogyasztása a gyermekek szempontjából további veszélyt jelent. A középiskolás évek végére a zuglói diákok 44%-a kipróbál valamilyen visszaélésre alkalmas szert, valamilyen tiltott drogot. Az országos adatokkal megegyezően a valaha használók kétharmada nemcsak egy-két alkalommal kísérletező, illetve próbáló. Zuglóban a 7-9. évfolyamos diákok között átlagosan minden 6. diák használt már eddigi élete során valamilyen visszaélésre alkalmas szert. A 10-12. évfolyamos tanulók közel kétötöde, 37,8%-a fogyasztott valamilyen tiltott, vagy legális, visszaélésre alkalmas szert.  A megkérdezés évében a 10-12. évfolyamosok a droggal kapcsolatba kerülésüket 12 éves korra jelölték, addig a 7-9. évfolyamosok 3 évvel korábbra.  Mindkét vizsgált korosztályban a visszaélésre alkalmas szerek közül legelterjedtebb a marihuana, második helyen az orvosi rendelvény nélküli altató/ nyugtató áll. 
Új kihívás jelent meg: az új típusú pszichoaktív szerek /ÚPSZ/ használata. Ezen szerek alacsony árukból és könnyű hozzáférhetőségükből fakadóan szélesebb körben elterjedtek, és folyamatosan új anyagok kerülnek a tiltott szerek listájára. Minden évben százas nagyságrendben regisztrálnak ilyen új anyagokat.  Az ORFK sajtótájékoztatója szerint májustól 11 haláleset köthető a „bika” nevű anyaghoz. A dizájner drogok rendkívül elterjedtek a gyermekvédelmi szakellátásban élők körében.[footnoteRef:2] Az ÚPSZ-hez jóval gyakoribb injektálás és eszközmegosztás, illetve újrahasználás kapcsolódik. Az intravénás használat további veszély forrása. Egy Nemzeti Népegészségügyi Központ (NNK) jelentés szerint „A dizájner drogok tulajdonságaiból jelentkező súlyos következmények mellett emelkedik a fertőzések kockázata is. Elsősorban a hepatitis C fertőzés (májgyulladás - HCV) kockázatát növelte meg jelentősen, de egyéb kockázat is jelen van. (HIV, HBV)[footnoteRef:3] [2:  Kaló Zsuzsa – Hegedűs Judit – Bihari Zsófia – Szécsi Judit: A gyermekvédelmi         	szakellátásba kerülő lányok szerhasználati tapasztalatai,  Esély 2019/1]  [3:  Jelentés: NNK Járványügyi és Infekciókontroll Főosztály, Járványügyi Surveillance         Osztály  2018
] 


A viselkedési függőségek közül az internet és az okostelefon használata problémás. Az internetalapú társadalomnak sok előnye van  a fiatalok számára a tanulmányokban, de ugyanakkor az internet használata a függőség kialakulásának kockázatát is jelentheti.
A korábbi zuglói kutatás is kiemeli, hogy a 7-12. évfolyamosok döntő többsége rendszeresen használja az internetet. A kutatások alapján a zuglói diákok 15%-a problémás internethasználónak tekinthető, a fiatalabb korosztályban ugyanilyen gyakori a problémás online játékok előfordulása. A viselkedési addikció szempontjából a legfontosabb feladat a probléma tudatosítása, mind a fiatalokban, mint a családok és az oktatási intézmények esetében. Ezen túl ki kell építeni az alternatív közösségi tevékenységek rendszerét, valamint a súlyos esetek felismerését és gyógyítását. 
Addiktológia szakellátás a Zuglói Egészségügyi Szolgálat Hermina úti szakrendelőjében történik.
Megelőző - felvilágosító/elterelés/szolgáltatás - a területen kívüli ellátási kötelezettség alapján - az Iránytű Ifjúsági és Mentálhigiénés Közhasznú Alapítvány által. Szakellátást és elterelést nyújt a kerület lakosai számára a Tiszta Jövőért Közhasznú Alapítvány. Addiktológiai ellátás minden szintjén - alacsony küszöbű ellátás, szakrendelés és kórházi ellátás, valamint rehabilitáció - nyújt szolgáltatást és elterelést - területi kötelezettség alapján – a Nyírő Gyula Kórház – Országos Pszichiátriai és Addiktológiai Intézet.

Rizikófaktorok
A tervezésnél a védőfaktorok megerősítése a kiemelt cél, ugyanakkor fontos tudni, hogy vannak olyan tényezők, amelyek könnyebben vezetnek szerkipróbáláshoz és emelik a függőségek kialakulásának kockázatát, pl. problémás alkoholfogyasztás a családban, alacsony önértékelés, polidrog használat, alacsony iskolai teljesítmény, fiatalkori depresszió, magatartás és viselkedészavarok, személyiségzavarok, környezeti elfogadás hiánya, alacsony szociális status. 
A dohányzó fiatalok veszélyészlelése a dohányzással kapcsolatban lényegesen alacsonyabb a nemdohányzókhoz viszonyítva. A problémás használók töltenek számottevően több szabadidőt a barátaikkal. Igen erős a kapcsolat a saját, illetve a barátok szerfogyasztása között. A droghasználat gyakoriságával szinte lineárisan emelkedik a képernyőidő is. 

Védő faktorok 
A kutatások és szakemberek tapasztalata szerint a szerkipróbálás és a szerhasználat vonatkozásában a rizikó tényezők ismerete mellett lényeges szerepe van a védőfaktoroknak. Ezen tényezők akadályozzák a szerkipróbálást, a függőségek kialakulását. A sikeres rehabilitáció esetében is óriási szerepe van. 
A primer prevenció programok tervezésében a védőfaktorok ismerete kiemelt jelentőséggel bír, mint a stratégia megfogalmazásához, mint a konkrét cselekvési tervhez, az egyes programok felépítéséhez. 
Stratégia szempontjából védőfaktort jelent:
· A harmonikus családi háttér 
· A szülőkkel való bizalmi kapcsolat 
· Családdal töltött több idő
· Erős többgenerációs kapcsolatok
· Reális önismeret, pozitív önértékelés, önbecsülés
· Az adaptív megküzdési képességek, rugalmasság képessége
· Iskolával kapcsolatos pozitív beállítódás
· Az indulatok kezelésének képessége
· A szerhasználat nélküli társas elfogadottság
· A szerhasználat egészségi veszélyeinek elfogadása, a reális veszélyészlelés
·  Az élettel való elégedettség, a boldogság szer nélküli elérése
· Segítségkérés és -elfogadás képessége
· Kontrollált internet használat
· Társas kapcsolati készségek / asszertív kommunikáció, rugalmas gondolkodás, megkülönböztetés képessége, elfogadás, empátia, stb. /[footnoteRef:4] [4:  Budapest Zugló Drogellenes stratégiája 2020-2025.] 


[bookmark: _heading=h.qpubpt4lzqik][bookmark: _Toc88755017]2.6. A helyzet összefoglalása
A szülők rossz mentálhigiénés állapota, valamint a családi diszfunkció következtében kialakult állapotok miatt a gyermekek veszélyeztetettsége nagyfokúvá vált; a bántalmazások, illetve súlyos elhanyagolások száma emelkedik. 
A gyermekeket ellátó intézmények igyekeznek helyi szinten megoldani a gyermekvédelmi problémákat, illetve segítséget kérni, de szakmai felkészültségük nem mindig elég, vagy az túlterjed a kompetenciájukon.
Több esetben csak későn képes a jelzőrendszer felismerni a problémát. A jelzőrendszer tagjai, intézmények ráadásul a pandémiás helyzet miatt bezártak, vagy szüneteltették a szolgáltatásaikat, akadályozva működtek, így ez is késleltette a jelzésük megtételét. 
Ahhoz, hogy a látencia csökkenjen, mindenkinek érdekében áll a probléma korai felismerése, a Zuglóban dolgozó szakemberek megtámogatása, megsegítése az ügyben, hogy ez megtörténjen. Illetve annak hangsúlyozása sosem eléggé nyomatékos, hogy az alaptevékenységén túl fő feladata a szakembereknek, elvárható tőlük, hogy tisztába legyenek azzal, ők mit tudnak tenni annak érdekében, hogy a gyermekkel szembeni rosszbánásmód, gyermekszegénység, egészségügyi problémák csökkenjenek. 

3. [bookmark: _heading=h.y9s4xknzs3qh][bookmark: _Toc88755018]Koncepció célja
[bookmark: _heading=h.5oxyptghb4dv][bookmark: _Toc88755019]3.1. Általános céljai – a gyermekek érdekében
· Megvalósítani kívánt cél, hogy csökkenjen a Zuglóban élő veszélyeztetett gyermekek száma, javuljon a gyermekek életminősége a gyermek méhmagzat korától a nagykorúság eléréséig. 
· A XIV. kerületben élő veszélyeztetett gyermekek családon belüli nevelkedésének elősegítése úgy, hogy a gyermek szülei teljes felelősséggel gondoskodjanak gyermekeikről, illetve neveljék gyermekeiket.
· A cselekvési terv a szakmai kompetenciahatárok tiszteletben tartása mellett meghatározott és elfogadott módon segíti és összehangolja a jelzőrendszer tagjainak munkáját, ezzel fokozza a gyermekjóléti szolgálat, mint jelzőrendszer hatékonyságát. 
· A gyermekbántalmazás megelőzése intézményen belül
· a gyermekekkel szembeni rossz bánásmód megelőzése.
· a gyermekek elleni visszaélésekre való adekvát reagálás,
· intézményes segítség külső bántalmazás (család, internet) esetén.
· A gyermekek jogainak tudatosítása, népszerűsítése, információk eljuttatása, a prevenciót támogató társadalmi környezet kialakítása.
· Elhanyagolás megelőzése
· oktatáshoz, neveléshez és fejlesztéshez való jog (iskola, óvoda, bölcsőde) megvalósuljon,
· esélyegyenlőség megteremtése a közművelődésben,
· megfelelő egészségügyi (lelki, testi) ellátáshoz való hozzáférés,
· növekedjen a tanítási időn kívüli rendszeres és alkalomszerű szabadidős tevékenységek száma. 
· Gyermekszegénység felszámolásával kapcsolatos alapvető feladatok
· gyermekszegénység, étkezés hiánya, lakhatás hiány megszüntetése, 
· a családok társadalmi és gazdasági helyzete közvetlen és közvetett hatással van a gyermekek jólétére, életmódjára, 
· gyermekszegénység felszámolásával kapcsolatos alapvető feladatok,
· önkormányzati intézmények feladatai,
· együttműködés a partnerszervezetekkel,
· kríziskezelés.
· Lakhatás és biztonság megteremtése.
· Addikció (beleértve drog, alkohol, cigaretta, számítógépes függőség), gyermekkori mentális problémák
· önkormányzati intézmények feladatai,
· együttműködés a partner szervezetekkel, különösen a rendőrséggel és az egészségügyi intézményekkel,
· civil szervezetek szerepe,
· védőháló kiépítése, szűrés.
· A gyermekeket érintő bűnözés visszaszorítása, a gyermekek áldozattá válásának megelőzése, a gyermekkorú és fiatalkorú bűnelkövetők száma csökkentése.  


[bookmark: _heading=h.ilk2yydgkrfq][bookmark: _Toc88755020]3.2. Szemléletformálás-paradigmaváltás

Olyan koncepció, irányelv létrejötte, melynek fő célja a zuglói gyermekek, fiatalok mindenek felett álló érdekeinek védelme, képviselete annak érdekében, hogy a legoptimálisabban alakuljon a gyermek testi, értelmi, érzelmi vagy erkölcsi fejlődése. Elvként képviseljük, hogy elutasítjuk a gyermekekkel szembeni rosszbánásmód minden formáját, minden, a kerületben dolgozó szakember (észlelő-jelzőrendszeri tagokat beleértve) ezzel azonosul, ez irányban elkötelezett.
Minden szakember a munkájának végzése, hivatásának gyakorlása során mindenkori tevékenységét és működését kizárólag olyan módon folytassa, amely garantálja a gyermekek biztonságát, valamint elősegíti és biztosítja a velük kapcsolatba kerülő gyermekek védelmét. Minden munkavállaló köteles tartózkodni a gyermeket veszélyeztető magatartástól és tevékenységtől. Olyan környezetet alakít ki, hogy megelőzze a bántalmazás, veszélyeztetés kialakulását, elkerüli a gondatlan, szándékos tevékenységet, vagy mulasztást.
Célunk, hogy fókuszváltás történjen: nem a gyerekek feladata, hogy kedvünkre tegyenek, el kell kerülni, hogy az életkorukból adódó kiszolgáltatottságuk a felnőtt generáció felé negatív érzéseket generáljon bennük. A mi feladatunk, hogy egy olyan generációt neveljünk fel, akik boldogok, biztonságban érzik magukat a környezetükben és maximálisan megbíznak a felnőttekben.
Fontos, hogy minden szakember hitelesen képviselje szemléletünket, ehhez alapvető szemléletváltásra, elköteleződésre és szakmai alázatra van szükség mind a munkájukra vonatkozóan, mind a gyermekek mindenekfelett álló érdekeinek képviselése irányába.

[bookmark: _heading=h.lifrf8wh513x][bookmark: _Toc88755021]3.3. Egységes nyelv kialakítása - közös fogalom rendszer használata

Annak megvalósulása, hogy minden terület számára egyértelmű és érthető legyen, mit jelent a gyermekekkel szembeni rossz bánásmód; megtörténjen a fogalmak tisztázása, megvalósuljon a közös nyelvhasználat.

4. [bookmark: _heading=h.gtpimthnwdk][bookmark: _Toc88755022]ALAPELVEK, ALAPFOGALMAK
[bookmark: _heading=h.oaf82nxjxuh8]
[bookmark: _Toc88755023]4.1. A gyermek egészséges fejlődéshez való joga

Gyermekjogi Egyezmény 3. cikke
A szociális védelem köz- és magánintézményei, a bíróságok, a közigazgatási hatóságok és a törvényhozó szervek minden, a gyermeket érintő döntésükben a gyermek mindenekfelett álló érdekét veszik figyelembe elsősorban. 
A Gyermekjogi Egyezményben részes államok kötelezik magukat arra, hogy a gyermek számára, figyelembe véve szülei, gyámjai és az érte törvényesen felelős más személyek jogait és kötelességeit, biztosítják a jólétéhez szükséges védelmet és gondozást, e célból meghozzák a szükséges törvényhozási és közigazgatási intézkedéseket.”

[bookmark: _Toc88755024]4.2. Magyar jogi szabályozás

Alaptörvény XVI. cikk (1) bekezdés:
 „Minden gyermeknek joga van a megfelelő testi, szellemi és erkölcsi fejlődéséhez szükséges védelemhez és gondoskodáshoz.”


Gyermekvédelmi törvény 6. §-a szerint: 
-  	jólét,
· egészséges felnevelkedés,
· személyiség kibontakoztatása,
· a veszélyeztető helyzetek elhárítása. 
4.3. [bookmark: _Toc88755025] Alapfogalmak

4.3.1. [bookmark: _Toc88755026]Gyerekkor

A Gyermekjogi Egyezmény rendelkezései szerint minden 18 éven aluli gyermeknek tekintendő. Ez a meghatározás kijelöli a gyermekkor végpontját, de nem határozza meg annak kezdetét – azt a tagállami szabályozásra bízza. 
Magyarországon a gyermekkor az élveszületéssel kezdődik, bár bizonyos (főleg védelmi) jogok már a fogantatás idejétől megilletik a méhmagzatot. A gyermekkor időszaka nem egységes, hiszen egy-egy jogág, a maga területén különböző részjogosítványokkal ruházza fel, illetve kötelezettségekkel terheli a 18 éven aluliakat. Gondoljunk akár a korlátozott cselekvőképesség 14 éves korhatárára, a büntethetőség 12, illetve 14 éves korhatárára, de az önálló eljárásindításra vagy egyes joghatással bíró döntésekre (mint pl. a házasságkötés) vonatkozó 16 éves korhatárra. Ezért is fontos hangsúlyozni, hogy minden 18 éven aluli személy egyenértékűen gyereknek tekintendő, ami azt jelenti, hogy minden élethelyzetében elsősorban gyerek. Így kell kezelni - az erre irányadó gyermekjogi megfontolások mellett. 

4.3.2. [bookmark: _Toc88755027]A megkülönböztetés tilalma

„Az Egyezményben részes államok tiszteletben tartják és biztosítják a joghatóságuk alá tartozó gyermekek számára az Egyezményben lefektetett jogokat minden megkülönböztetés, nevezetesen a gyermeknek vagy szüleinek vagy törvényes képviselőjének faja, színe, neme, nyelve, vallása, politikai vagy más véleménye, nemzeti, nemzetiségi vagy társadalmi származása, vagyoni helyzete, cselekvőképtelensége, születési vagy egyéb helyzete szerinti különbségtétel nélkül.” (részlet: a Gyermekjogi Egyezményből)

4.3.3. [bookmark: _Toc88755028]A gyermek legfőbb érdeke

Minden törvényhozó, közigazgatási és bírói testület vagy intézmény köteles alkalmazni a legfőbb érdek elvét oly módon, hogy döntéseinek és intézkedéseinek a gyermekek jogait és érdekeit érintő jelen vagy jövőbeni hatását szisztematikusan számításba veszi. Többek között ide tartoznak javasolt vagy létező törvények, szakpolitikák, közigazgatási intézkedések vagy bírósági döntések, beleértve azokat, amelyek közvetlenül nem érintenek gyermekeket, de közvetetten befolyással vannak rájuk.” (CRC/GC/2003/5, 12. bekezdés) 

4.3.4. [bookmark: _Toc88755029]A szülőktől való elválasztás

„Az Egyezményben részes államok gondoskodnak arról, hogy a gyermeket szüleitől, ezek akarata ellenére, ne válasszák el, kivéve, ha az illetékes hatóságok, bírói felülvizsgálat lehetőségének fenntartásával és az erre vonatkozó törvényeknek és eljárásoknak megfelelően úgy döntenek, hogy ez az elválasztás a gyermek mindenek felett álló érdekében szükséges.” (részlet: a Gyermekjogi Egyezményből)

4.3.5. [bookmark: _Toc88755030]A gyermek véleményének tiszteletben tartása

„A Bizottság úgy véli, hogy a gyermek véleménynyilvánítási és különböző tevékenységekben való részvételi joga, kibontakozó képességeinek megfelelő elismerése előnyökkel jár a gyermek, a család, az egész közösség, az iskola, az állam, a demokrácia számára. 
Beszélni, részt venni, nézeteiket figyelembe vetetni: gyakorlati szempontból ez a részvételi jog élvezetének három állomása. Ez a jog új, és mélyebb értelemben azt jelenti, hogy új társadalmi kontextusnak kell létrejönnie: olyannak, ahol a gyerekeket teljes jogok birtokosaként ismerik el, akiknek nem csupán védelem jár, hanem a részvétel joga is minden őket érintő kérdésben. Olyan jog ez, mely valójában jogok birtokosaként való elismerésük szimbóluma. Ez hosszú távon politikai, társadalmi, intézményes és kulturális változásokhoz vezet.” (Gyermekjogi Bizottság, Jelentés a 43. ülésről, 2006. szeptember, Vitanap) 

4.3.6. [bookmark: _Toc88755031]A gyermek szabad egyesülési és békés gyülekezési joga 

Minden gyermeket megillet a jog, hogy részt vegyen a rá vonatkozó döntések meghozatalában – ideértve a közösséget, lakókörnyezetet, települést érintő kérdésekbe való bevonódást is. 


4.3.7. [bookmark: _Toc88755032] A gyermek joga a megfelelő tájékoztatáshoz 

Minden gyereknek joga van ahhoz, hogy megismerhesse a rá vonatkozó szabályokat, döntéseket és mindazokat a szereplőket, akik befolyással lehetnek az életére. A tájékoztatáshoz való jog érvényesülése azt jelenti, hogy mindent megteszünk annak érdekében, hogy a gyerek értse az őt körülvevő világot – olyan nyelvet használunk, és olyan felületeken kommunikálunk, ami a gyerekek számára a legkomfortosabb és legérthetőbb. 
„Itt különleges figyelemet kell fordítani azokra a területekre, ahol nagyobb eséllyel sérülnek a fogyatékossággal élő gyermekek jogai, illetve ahol ezek védelmében különleges programokra van szükség” (Gyermekjogi Bizottság, 9. számú átfogó kommentár, 2006, CRC/C/GC/9, 34. bekezdés). 
A gyermek tájékoztatáshoz való joga szoros összefüggésben van a gyermek adatainak felelős kezelésével és a magánéletének védelmével (ami szintén alapvető gyermekjog). Ezen a területen fontos kiemelni, hogy 2018. májusa óta a GDPR-nak való megfelelés minden intézmény számára kötelező, és a rendelkezések különös tekintettel védik a gyermekekről gyűjtött adatokat. 


4.3.8. [bookmark: _Toc88755033]A gyermek joga az erőszak minden formájától való védelemhez

A gyerekekkel szembeni erőszak négy alapvető formáján (fizikai, lelki/érzelmi, szexuális bántalmazás, illetve elhanyagolás) túlmenően ma már számos egyéb erőszaktípust megkülönböztetünk. Így online bántalmazás/zaklatás, kortárs erőszak, iskolai zaklatás (bullying), média erőszak, illetve kereskedelmi célú kizsákmányolás (prostitúció, pornográfia, gyermekmunka). 

4.3.9. [bookmark: _Toc88755034]A fogyatékossággal élő gyermekek jogai 

„Tekintettel a fogyatékos gyermek sajátos szükségleteire, a segítség lehetőség szerint ingyenes, és úgy kell alakítani, hogy a fogyatékos gyermek valóban részesülhessen oktatásban, képzésben, egészségügyi ellátásban, gyógyító-nevelésben, munkára való felkészítésben és szabadidő-tevékenységben oly módon, hogy ezek biztosítsák személyisége lehető legteljesebb kibontakoztatását kulturális és szellemi területen egyaránt.” (részlet: a Gyermekjogi Egyezményből)
A fogyatékossággal élő gyerekek ellátása tekintetében a bölcsődétől az óvodán át az iskoláig, és a napközbeni ellátást nyújtó intézményeken kívüli programok tekintetében is fontos az egyenlő hozzáférés (és a jogszabályban is rögzített ellátás és szakember ellátottság) biztosítása. 

4.3.10. [bookmark: _Toc88755035]A gyermek joga az oktatáshoz 

„Az Egyezményben részes államok megegyeznek abban, hogy a gyermek oktatásának a következő célokra kell irányulnia: (...) elő kell segíteni a gyermek személyiségének kibontakozását, valamint szellemi és fizikai tehetségének és képességeinek a lehetőségek legtágabb határáig való kifejlesztését (…)” (részlet: a Gyermekjogi Egyezményből)

4.3.11. [bookmark: _Toc88755036]A gyermek joga az egészséghez és az egészségügyi szolgáltatásokhoz 

„Az Egyezményben részes államok elismerik a gyermeknek a lehető legjobb egészségi állapothoz való jogát, valamint, hogy orvosi ellátásban és gyógyító-nevelésben részesülhessen. Erőfeszítéseket tesznek annak biztosítására, hogy egyetlen gyermek se legyen megfosztva az ezeknek a szolgáltatásoknak az igénybevételére irányuló jogától.” (részlet: a Gyermekjogi Egyezményből)

4.3.12. [bookmark: _Toc88755037]A gyermek joga a szociális biztonsághoz 

„Az Egyezményben részes államok elismerik minden gyermeknek a szociális biztonsághoz (....) való jogát.” (részlet: a Gyermekjogi Egyezményből)



4.3.13. [bookmark: _Toc88755038]A gyermek joga a szabadidőhöz, a játékhoz és a kultúrához 

A gyerekek játékhoz való jogát sokszor emlegetik „elfeledett” jogként, talán azért, mert a felnőtt világ szemében inkább luxusnak tűnik, mint létszükségletnek,
és mert a gyerekek mindig, még a legszörnyűbb körülmények között is módot találnak arra, hogy játszanak. Viszont a játék a fejlődés lényegi feltétele: azok a gyerekek, akik valamilyen oknál fogva nem játszhatnak, fontos szociális és egyéni készségeket és kompetenciákat nélkülöznek. 
A játék segítségével a gyerekek gyakorolhatják és kiteljesíthetik képességeiket, bár gyakran túl kevés lehetőség van – különösen városi körülmények között – arra, hogy a kisgyerekek egymással gyermekközpontú, biztonságos, támogató, ösztönző és stresszmentes környezetben találkozzanak, és létesítsenek kapcsolatokat. Gyakran akadályt képeznek a lakhatási, ipari és közlekedési körülmények, a zaj, a környezetszennyezés és más kockázatok, ahogy akadályozhatja a gyerekek játékhoz való jogát a túl sok házimunka, vagy az iskolai versengés is. 

4.3.14. [bookmark: _Toc88755039]Gyermekkorú áldozatok

A hatályos jogszabályok hangsúlyozzák, hogy a bűncselekmények gyerekkorú áldozatait és tanúit méltósággal és megértéssel kell kezelni, hatékony segítséget kell nyújtani a számukra, tájékoztatni kell őket, és lehetőséget kell biztosítani számukra a véleménynyilvánításhoz, garantálni kell a biztonságuk és a magánéletük teljes védelmét, valamint fel kell ajánlani nekik a rehabilitáció lehetőségét. 


5. [bookmark: _heading=h.2w08sitzrpou][bookmark: _Toc88755040]Gyermekvédelmi jelzőrendszer működésének alapelvei, a rendszeren belüli együttműködés 

Jelen dokumentumban foglaltak számon kérhetők, betartásuk kötelező. Az észlelő- és jelzőrendszer működését, működtetését három dokumentum szabályozza, amelyek egymásra épülve rendszerbe foglalják a vonatkozó jogi és szakmai szabályokat.   
Az ajánlás egyszerre szól a jogszabályban meghatározott észlelő- és jelzőrendszer tagjainak, valamint az azt működtető és a jelzéseket fogadó család- és gyermekjóléti szolgáltatóknak.  
[bookmark: _heading=h.oqts74udtq7b]
A koncepció az alábbi definíciókat egységesen alkalmazza és minden olyan szakembernek, aki a kerületben gyermekekkel, gyermekes családokkal foglalkozik ezt kell követnie.

Egyben ezzel párhuzamosan az összes EMMI Módszertani Útmutatót, ajánlást minden szakember elfogadja, abban foglaltakkal tisztában van, azt megismeri, betartja és munkáját a gyermekek mindenek feletti érdekében ezt figyelembe véve végzi.





Dokumentumok, ajánlások a következők:  

1. „Szakmai ajánlás a család- és gyermekjóléti szolgáltatás által működtetett észlelő- és jelzőrendszer működésének és működtetésének szabályairól” A jelzőrendszer szakmai kereteit, működésének és működtetésének szabályait tartalmazza. A dokumentum elsősorban strukturális kérdésekkel foglalkozik, szakember szintre bontva az észlelő- 	és jelzőrendszer különböző 	szereplőinek 	feladatait, 	kompetenciahatárait, együttműködésük szakmai kereteit.   
2. A „Protokoll a család- és gyermekjóléti szolgáltatás által működtetett észlelő- és jelzőrendszer folyamatairól” című dokumentum tartalmazza a fenti keretben meghatározott, ágazatközi együttműködésben megvalósuló jelzések folyamatát, annak szakmai szabályait. A dokumentum valamennyi célcsoportra kiterjedően szabályozza, hogy mikor kell jelezni, milyen tartalommal, és a jelzést fogadó szolgáltatónak milyen feladatai vannak a jelzést követően. 
3. „A gyermekvédelmi észlelő- és jelzőrendszer működtetése kapcsán a gyermek bántalmazásának felismerésére és megszüntetésére irányuló szektorsemleges egységes elvek és módszertan” - című EMMI Módszertani Útmutató célzottan a gyermekbántalmazás észlelése során előírt intézkedések rendszerét tartalmazza. A gyermekbántalmazás felismerését, a szükséges intézkedések megtételét szabályozó dokumentum valamennyi, a gyermekek ellátásában érintett ágazat számára egységes és kötelező.   

A gyermekvédelmi törvény és a szociális igazgatásról és ellátásokról szóló 1993. évi III. törvény (a továbbiakban: szociális törvény) egyértelmű kötelezettséget ír elő a jelzőrendszeri tagok számára, mindenkinek törekednie kell ennek betartására.
A jelzésre irányuló kötelezettség és annak szankciói mellett nagyon fontos kiemelni, hogy a jogszabályban nevesített jelzőrendszeri tagok számára folyamatos és rendszerszintű együttműködési kötelezettséget írnak elő a törvények és a végrehajtási rendeletek.  Ennek a rendszernek a működtetését, koordinálását a törvény a családsegítést és gyermekjóléti szolgáltatást nyújtó szolgáltató, intézmény feladatkörébe rendeli. 
[bookmark: _heading=h.9rjuoiejst6s]Együttműködési kötelezettség – észlelő-jelzőrendszeri tagok
A szociális törvény 64. § (2) bekezdése szerint: A családok segítése érdekében veszélyeztetettséget és krízishelyzetet észlelő jelzőrendszer működik.  A jegyző, a járási hivatal, továbbá a szociális, egészségügyi szolgáltató, intézmény, valamint a pártfogói felügyelői és a jogi segítségnyújtói szolgálat jelzi, az egyesületek, az alapítványok, a vallási közösségek és a magánszemélyek jelezhetik a családsegítést nyújtó szolgáltatónak, intézménynek, ha segítségre szoruló családról, személyről szereznek tudomást.
A gyermekvédelmi törvény 17. § (1) bekezdésében meghatározott intézmények és személyek:
a) az egészségügyi szolgáltatást nyújtók, így különösen a védőnői szolgálat, a háziorvos, a házi gyermekorvos, 
b) a személyes gondoskodást nyújtó szolgáltatók, 
c) a köznevelési intézmények, 
d) a rendőrség, 
e) az ügyészség, 
f) a bíróság, 
g) a pártfogó felügyelői szolgálat, 
h) az áldozatsegítés és a kárenyhítés feladatait ellátó szervezetek, 
i) a menekülteket befogadó állomás, a menekültek átmeneti szállása, 
j) az egyesületek, az alapítványok és az egyházi jogi személyek, 
k) a munkaügyi hatóság, 
l) a javítóintézet, 
m) a gyermekjogi képviselő,
n) a gyermekvédelmi és gyámügyi feladatkörében eljáró fővárosi és megyei kormányhivatal,
o) az állam fenntartói feladatainak ellátására a Kormány rendeletében kijelölt szerv,
p) a települési önkormányzat jegyzője,
q) a büntetés-végrehajtási intézet,
r) a büntetés-végrehajtási pártfogó felügyelők 
a gyermekvédelmi rendszerhez kapcsolódó feladatot látnak el.

A gyermekvédelmi törvény 17. § (2) bekezdésében foglaltak szerint az (1) bekezdésben meghatározott intézmények és személyek köteleseka) jelzéssel élni a gyermek veszélyeztetettsége esetén a gyermekjóléti szolgáltatást nyújtó szolgáltatónál,
b) hatósági eljárást kezdeményezni a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén.
Ilyen jelzéssel és kezdeményezéssel bármely állampolgár és a gyermekek érdekeit képviselő társadalmi szervezet is élhet.

· A jelzőrendszeri tagnak a jelzés megtételét követően, ha az eset kezelése során szükségessé válik, a család-és gyermekjóléti szolgáltató felkérésére részt kell vennie esetmegbeszélésen, esetkonferencián, konzultáción, szakértelmével támogatva az eset megoldását. Fenti jelzőrendszeri tagok kötelesek a család- és gyermekjóléti szolgáltató felkérésére az éves szakmai tanácskozásra írásos beszámolót készíteni a saját területük tapasztalati tényeiről, az éves intézkedési terv elkészítése és megalapozása céljából. Kötelesek továbbá részt venni a család-és gyermekjóléti szolgálat által évente legalább hat alkalommal megszervezett szakmaközi megbeszéléseken. A jelzőrendszeri tag köteles kapcsolatot tartani az illetékes család-és gyermekjóléti szolgálat családsegítőivel, különösen a települési jelzőrendszeri felelőssel. A jelzőrendszer tagjai a család-és gyermekjóléti központ nyitvatartási idején túl észlelt krízishelyzet esetén a megadott telefonszámon értesítik az illetékes szolgáltató által működtetett készenléti szolgálatot. Hatósági intézkedés hatálya alatt álló gyermekkel (védelembevétel, családból kiemelt gyermek visszahelyezése, utógondozása) kapcsolatos jelzését, ha e tényről tudomása van, a jelzőrendszeri tag közvetlenül a család-és gyermekjóléti központ esetmenedzsere számára jelzi. 
· Ennek értelmében - a jogszabályban nevesített jelzőrendszeri tagok vonatkozásában az észlelő- és jelzőrendszeri feladatok elmulasztása esetén – a járási központ jelzőrendszeri tanácsadója tájékoztatja a gyermekvédelmi és gyámügyi feladatkörében eljáró fővárosi és megyei kormányhivatalt a jogsértő magatartásról.  A kormányhivatal ezek után jelzésre vagy hivatalból értesíti a fegyelmi jogkör gyakorlóját és javaslatot tesz az érintett személlyel szembeni fegyelmi felelősségre vonás megindítására. Fontos felhívni arra a figyelmet, hogy a fegyelmi felelősségre vonást nemcsak a jelzés elmulasztása, hanem az együttműködés hiánya is megalapozza, így elmarasztalható, aki pl. nem vesz részt az esetkonferenciákon, szakmaközi megbeszéléseken, vagy jelzőrendszeri munkájával összefüggésben nem válaszol a család- és gyermekjóléti szolgáltatónak a megkeresésére.  
· Amennyiben a jelzőrendszeri tag súlyosan vét a szakmai szabályok ellen a munkajogi felelősségén túl, a munkáltató és a gyermekvédelmi és gyámügyi feladatkörében eljáró fővárosi és megyei kormányhivatal részéről felmerülhet a foglalkozás körében elkövetett veszélyeztetés bűncselekménye miatti feljelentés megtételének szükségessége.
6. [bookmark: _heading=h.y0eq6vd9a2b6][bookmark: _Toc88755041]Gyermekbántalmazással kapcsolatos esetek kezelésének alapelvei

· A veszélyeztetettség bármely (fizikai, értelmi, érzelmi, erkölcsi) területen történő megjelenése esetén időben (észrevételt követő 8 napon belül) kerüljön sor jelzésre, illetve intézkedésre a gyermekek érdekében. 
· A gyermekekkel szembeni rossz bánásmód érzékelése esetén azonnal történjen meg a jelzés a gyermekjóléti szolgálat felé.

· Titoktartási kötelezettsége van a közalkalmazottak jogállásáról szóló 1992. évi XXXIII. törvény, a munka törvénykönyvről szóló 2012. évi I. törvény, az államtitokról és a szolgálati titokról szóló 1995. évi LXV. törvény, valamint az információs önrendelkezési jogról és az információszabadságról
szóló 2011. évi CXII. törvényben megfogalmazottak szerint mindenkinek, akire vonatkozik a Zuglói Gyermekvédelmi Koncepció.
A gyermekvédelmi törvény 135-136/A. §-ban foglalt rendelkezései a jelzőrendszeri tagoknak az adatkezelésre felhatalmazás adnak.  A jelzőrendszer jogszabályban meghatározott közreműködőit a tudomásukra jutott személyes és különleges adatok tekintetében az adatkezelésre jogosulatlan harmadik személyekkel szemben köti a titoktartási kötelezettség, továbbá be kell tartaniuk az adatbiztonságra vonatkozó előírásokat. Elhanyagolás, veszélyeztetés vagy bántalmazás esetén a gyermeknek a méltósághoz való alapvető joga sérül, és nem ismert olyan alapvető jog, amely ezt háttérbe szoríthatná.


· [bookmark: _heading=h.or8wps83yl8b]Adatkezelés, adatvédelem

Az információs önrendelkezési jogról és az információszabadságról szóló 2011. évi
· CXII. törvény (Info tv.) (GDPR) nem kell alkalmazni: 
· nemzetbiztonsági érdek,
· kül- és biztonságpolitika, 
· a természetes személy által kizárólag személyes vagy otthoni tevékenység keretében végzett adatkezelés, amely így semmilyen szakmai vagy üzleti tevékenységgel nem hozható összefüggésbe,
· bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása, ideértve a közbiztonságot fenyegető veszélyekkel szembeni védelem és e veszélyek megelőzése céljából végzett adatkezelést is
· bírósági vagy közigazgatási hatósági eljárás.

Adattovábbítás

· az adatkezelés céljának megfeleljen (gyermek védelme, nevelése, egészséges fejlődésének, jóllétének biztosítása!),
· gyermekvédelmi törvény 134. § - 136/B. §,  
· a jelzőrendszer tagjai a gyermekekre vonatkozó adatokat egymást közt továbbíthatják, az nem sérti az adatkezelési szabályokat, betartva az adatbiztonsági szabályokat és a harmadik fél felé a titoktartást,
· a szülő iratbetekintési joga, tájékoztatása korlátozható,
· a törvényi felhatalmazás miatt az adatok továbbítása nem sérti az adatvédelmi szabályokat.

[bookmark: _heading=h.6obf5xo7puku]  Pszichológusi titoktartás - a Magyar Pszichológiai Társaság Etikai Kódexe 

Az érintett kliens pszichológiai adatait a kliens hozzájárulása hiányában is közölni kell, amennyiben ezt 
a) törvény elrendeli, illetve 
b) mások védelme szükségessé teszi. 
A kliens gondozását végző személlyel az érintett kliens hozzájárulása nélkül is közölni lehet azokat a pszichológiai adatokat, amelyek ismeretének hiánya a kliens pszichés állapotát hátrányosan befolyásolja.
ÁLTALÁNOS JELLEGGEL: ön- és közveszélyes állapot/helyzet kialakulásának megelőzése feloldja a titoktartást.

[bookmark: _heading=h.ii87l4dksb2q] Szociális munkások titoktartása - a Szociális Munka Etikai Kódexe 

A szociális munkás az általános adatvédelmi szabályokon túl is köteles biztosítani a titoktartást és az információk felelős kezelését. Bizonyos helyzetekben - bűncselekmények és jogsértések esetén, különös tekintettel a bántalmazás különböző formáira - társadalmi felelőssége vagy egyéb kötelezettségei módosíthatják ezt az elvárást, amit mindenkor a kliens tudomására kell hozni.

Zárt adat-, illetve iratkezelés: a gyermekvédelmi törvény 17. § (2a) bekezdése szerint,:
„A gyermekjóléti szolgáltatást nyújtó szolgáltató és a gyámhatóság a gyermek bántalmazása, elhanyagolása miatt jelzést vagy kezdeményezést tevő intézmény, személy adatait erre irányuló külön kérelem hiányában is zártan kezeli.” A gyermekjóléti szolgálat a jelzéssel érintett személy részére nem biztosít betekintést a zártan kezelendő adatokat tartalmazó irat azon részébe, amelyből következtetés vonható le a jelzést vagy kezdeményezést tevő intézményre, személyre. A jelzést, a bejelentést tartalmazó iratot a gyermek dokumentációjában külön kell kezelni, a zártan kezelt iratokat zárt borítékban kell továbbítani. A zárt iratanyagba a szülő nem tekinthet bele, a gyermekvédelmi központ által kiállított adatlapokon (GYSZ) a zártan kezelt iratokat nem kell feltüntetni. Az iratból kivonat készíthető, de oly módon, hogy abból a jelzést tevő személyére következtetést ne lehessen levonni (NAIH-1938-2/2013./T)

6. [bookmark: _heading=h.pflc5v2x9dvu][bookmark: _Toc88755042]Gyermekekkel szembeni rossz bánásmód-fogalmak tisztázása 

[bookmark: _Toc88755043]6.1. Felnőttek részéről
A gyermekkel szembeni rossz bánásmód
· A rossz bánásmód lehet fizikai, érzelmi, szexuális és egyéb jellegű, és megvalósulhat aktív (cselekvő) és passzív (elhanyagoló) magatartással. A gyermeket rossz bánásmód érheti családon belül, illetve családon kívül. 
· A rossz bánásmód egy általános, összefoglaló, gyűjtő kategória, amibe a bántalmazás és az elhanyagolás megjelenési formái mind beletartoznak, vagyis a rossz bánásmód a gyermek veszélyeztetettségét okozza, annak egyik megnyilvánulási formája azonban - a gyermek veszélyeztetettsége - rossz bánásmód nélkül is megvalósulhat (pl.: a gyermek önmagát veszélyeztető magatartása, a szülő egészségi állapota, anyagi körülményei, életvitele is lehet veszélyeztető körülmény).

A gyermek veszélyeztetettsége

· A gyermekvédelmi törvény 5. §-a szerint: veszélyeztetettség olyan – a gyermek vagy személy által tanúsított – magatartás, mulasztás vagy körülmény következtében kialakult állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza. 

· Btk. XX. FEJEZET: A GYERMEKEK ÉRDEKÉT SÉRTŐ ÉS A CSALÁD ELLENI BŰNCSELEKMÉNYEK
Kiskorú veszélyeztetése: Btk. 208. § (1) bekezdése szerint: „A kiskorú nevelésére, felügyeletére vagy gondozására köteles személy - ideértve a szülői felügyeletet gyakorló szülő, illetve gyám élettársát, továbbá a szülői felügyeleti jogától megfosztott szülőt is, ha a kiskorúval közös háztartásban vagy egy lakásban él -, aki e feladatából eredő kötelességét súlyosan megszegi, és ezzel a kiskorú testi, értelmi, erkölcsi vagy érzelmi fejlődését veszélyezteti, bűntett miatt egy évtől öt évig terjedő szabadságvesztéssel büntetendő.”

A rossz bánásmód formái

A) Passzív-elhanyagolás
B) Aktív-bántalmazás

A) Elhanyagolás
· Ha a szülő vagy a gondviselő rendszeresen elmulasztja a gyermek alapvető szükségleteinek kielégítését, védelmét, felügyeletét. Ez súlyos ártalmat okoz vagy ennek veszélyével fenyeget bármely területen /egészség, oktatás, érzelmi fejlődés, táplálkozás, lakhatás és biztonságos körülmények/.
· Elhanyagolásnak minősül minden olyan mulasztás vagy baj okozása, amely jelentősen árt a gyermek egészségének vagy lassítja, akadályozza szomatikus, mentális és érzelmi fejlődését. 

A)1. Érzelmi elhanyagolás
· Az érzelmi biztonság, az állandóság, a szeretetkapcsolat hiánya, a gyermek érzelmi kötődésének durva mellőzése, elutasítása.
· A gyermek jelenlétében történő erőszakos, durva, támadó magatartás más családtaggal szemben. 

A)2. Fizikai elhanyagolás
· Alapvető fizikai szükségletek, higiénés feltételek hiánya.
· A felügyelet hiánya, a gyermek védelmének elmulasztása olyan esetekben, amikor veszélynek van kitéve.
· Orvosi ellátás késleltetése.
· Orvosi utasítások be nem tartása.
· Védőoltások beadatásának indokolatlan elmulasztása, késleltetése. 
  
A)3. Oktatási, nevelési elhanyagolás
· Iskolalátogatási kötelezettség elhanyagolása, iskolai hiányzás.
· Iskolai feladatok, teljesítmény feladatok elhanyagolása.
· Speciális fejlesztésekhez való hozzáférés akadályozása,  

B) Bántalmazás
Gyermekbántalmazásról beszélhetünk, ha valaki testi-lelki sérülést, fájdalmat okoz egy gyermeknek, vagy ha a gyermek sérelmére elkövetett cselekményt – noha tud róla, vagy szemtanúja – nem akadályozza meg, illetve nem jelzi.
Bántalmazás tehát minden olyan magatartás, amely fizikai, lelki vagy szexuális sérelmet okoz, vagy annak veszélyével jár. Bántalmazásnak számít továbbá minden olyan korlátozó intézkedés is, amelyet büntetésként alkalmaznak, és kínzást, kegyetlen vagy megalázó bánásmódot jelent.

B)1. Fizikai bántalmazás
· Fizikai bántalmazás az a szándékos cselekedet vagy gondatlanság, amely a gyermek fizikai sérüléséhez, halálához vezet vagy vezethet. 
· Rázás, rángatás, lökdösés, rúgás, megszorítás, sarokba állítás, térdepeltetés, hideg vízzel leöntés, pofozás, csipkedés, égetés, elcsúfítás, megcsonkítás, tárgyak dobálása, fegyverhasználat.
· NYOMAI
- Gyermek rázásának, dobálásának, rángatásának, ütésének és pofozásának nyomai, megmagyarázhatatlan eredetű sérülések (nyilvánvalóan nem baleseti eredetű) látható nyomai.
- Fojtogatás jelei. Véraláfutás, seb, különösen a szájban és a nemi szerveken, ellátatlan sebek. Hajtépés, zúzódás, égés, törések nyomai (koponya, borda, orr, combcsont). 
- Többszörös, különböző időben keletkezett, a gyógyulás különböző stádiumait mutató zúzódások a gyermeken. Vérömleny, karmolás nyomok. 
- Ellentmondásos történet a sérülésről, a gyermek (szinte szó szerint) ismétli a szülő, vagy társa történetét a sérülésről.

B)2. Érzelmi bántalmazás
Az érzelmi, lelki bántalmazás azt a rendszeres, hosszú időn át tartó rossz érzelmi bánásmódot jelenti, amely súlyos következményekkel jár és tartósan káros hatással van a gyermek érzelmi fejlődésére. A bántalmazásnak ez a fajtája magában foglalja annak közvetítését a gyermek felé, hogy értéktelen, el nem fogadott, nem kívánt és nem szeretett. Ide tartozik a gyermek megszégyenítése, állandó kritizálása, érzelmi zsarolása, kihasználása, valamint a benne történő félelemérzet, vagy szorongás keltése is. A gyermekkel szemben támasztott túlzott elvárások, melyek nem az életkorának vagy pszichés fejlettségének megfelelők (pl. a szobatisztaság idő előtti erőltetése, a képességeihez nem igazodó iskolai követelmények), szintén az érzelmi bántalmazás esetei. 

· Lealacsonyítás, kigúnyolás, csúfolás, figyelmen kívül hagyás, elutasítás, lekicsinylés, kritizálás, elszigetelés, terrorizálás, állandó durva szidalmazás, kiabálás, ijesztgetés, indokolatlan és súlyos büntetés, erőszakkal való fenyegetés, kedvenc játéknak az elvétele.

Az érzelmi bántalmazás súlyos formája az olyan élethelyzet, amelyben a gyermek szem- és fültanúja más bántalmazásának, családon belüli , hozzátartozói erőszaknak.

B)3. Szexuális bántalmazás
Szexuális bántalmazás a gyermek bevonását jelenti olyan szexuális aktivitásba, amelyet a gyermek nem képes megérteni, felfogni, amelyhez nem tudja az érdemi beleegyezését adni, vagy amelyre a gyerek koránál, értelmi vagy érzelmi fejlettségi állapotánál fogva nem érett, továbbá amelyet tilt az adott társadalom/közösség jog- és szokásrendje, illetve az adott környezetben elfogadott tabuk.
A szexuális visszaélés létrejöhet felnőtt és gyermek, vagy olyan korú gyermek és gyermek között, ahol a kapcsolat a kor és értelmi-, érzelmi-, testi fejlettség okán, a kapcsolat felelősségén, bizalmon vagy hatalmi helyzeten alapszik, és a tevékenység e személy szükségleteinek kielégítését vagy megelégedettségét szolgálja. 
· Nem kívánt érintés, kierőszakolt, fájdalmat okozó behatolás.
· Szex- vagy pornófilmek nézése.
· Tanúja közösülésnek, vagy szexuális aktivitásnak.

Jelei:
· A gyermek szokatlanul félénk, riadt, túlérzékeny a környezeti hatásokkal szemben.
· Bizalmatlan, különösen a közel állókkal szemben, fél a szülőtől.
· Különös félelem bizonyos személyektől vagy bizonyos típusú emberektől, pl.: férfiak, katonák.
· Alvászavarok, evészavarok, regresszív viselkedés (alacsonyabb életkornak megfelelő viselkedéshez való visszatérés, pl. ujjszopás, ágybavizelés stb.).
· Kivonulás, mindenen kívül maradás, elutasítás.
· Koraérett magatartás, droghasználat, depresszió, bűntudat, szégyenérzet.
· Váratlanul bekövetkező változások a viselkedésben, öngyilkossági késztetés, kísérlet.
· Gyenge kapcsolat a kortársakkal, barátokkal, kapcsolatépítési képtelenség.
· Koncentrálási, tanulási nehézségek, iskolai teljesítmény hirtelen hanyatlása, váratlanul gyenge teljesítmény.

B)4. Méhmagzatot károsító magatartás 
A várandós életmódjával magzata egészségét veszélyezteti.

B)5. Alkohol- és drog abúzus
A szülő vagy gondviselő olyan mértékű alkohol- és drogfogyasztása, mely a gyermekre veszélyt jelent.

B)6. Egyéb formák
· Koldulásra, lopásra kényszerítés.
· Prostitúcióra kényszerítés, kereskedelmi célú kihasználás: egy gyereket mások kereskedelmi vagy szexuális tevékenységre használnak pénzbeli vagy anyagi ellenszolgáltatás céljából. A kizsákmányoló jellemzően megtévesztéssel, hamis ígéretekkel (szerelem, kapcsolati biztonság ígérete), illetve megfélemlítés, testi-lelki terror vagy ezzel való fenyegetés útján hálózza be a gyereket.
Kereskedelmi célú kihasználás például: gyermekprostitúció, gyermekpornográfia, zsebtolvajlásra kényszerítés, kényszerkoldultatás, „csicskáztatás”.
Kereskedelmi célú kihasználás jelei például: félelem, visszahúzódás, szorongás, a viselkedés hirtelen megváltozása, „koravén attitűd”, idegen felnőttek megjelenése a gyerek életében, állandó ajándékok, élvezeti cikkek a gyereknél, szerhasználat, szökések, igazolatlan távollétek.
· Hazugságra kényszerítés.
· Korának nem megfelelő, illetve rendszeres megterhelő munka végeztetése.
· Online zaklatás: sorozatos és hosszabb ideig fennálló szándékos sérelem okozása az interneten, amelynek célja lehet megalázás, fenyegetés, nevetségessé tétel, kiközösítés, lejáratás, negatív színben feltüntetés.
Online zaklatás például: bántó, sértő üzenetek posztolása üzenőfalon/személyes üzenetben, fiók feltörése, álprofil létrehozása, kirekesztő csoport létrehozása, lejárató fényképek közzététele, privát üzenetek nyilvánossá tétele.
Online zaklatás jelei például: szorongás, profil törlése, internethasználattal kapcsolatos szokások megváltozása, elmagányosodás.
· Kizsákmányolás: egy másik személy tisztességtelen kihasználása.
Kizsákmányolás például: gazdasági kizsákmányolás, gyerekmunka: olyan munka végeztetése, amely magas kockázattal jár, veszélyezteti a gyerek iskoláztatását, egészségét, ártalmas lehet fizikai, értelmi, érzelmi, erkölcsi vagy szociális fejlődésére.
· Manipuláció és tokenizmus: Amikor egy gyerek részt vesz valamiben (pl. fellép, szerepel, interjút ad), de nincs tisztában a részvétele céljával, valódi szerepével, akkor a részvétele nem önkéntes, és nem a véleményének és méltóságának tiszteletén alapul.
Manipuláció és tokenizmus például: a gyereket nem a számára releváns kérdésekben vagy nem gyerekbarát módon kérdezik meg valamiről (pl. nem érti a kérdést), nem kap megfelelő felkészítést a szerepe betöltéséhez, vagy a részvétele célja valójában nem a gyerekről szól (pl. gyerekek „felhasználása” politikai kampány során – a gyerekek „díszletként” való használata).


[bookmark: _Toc88755044]6.2. Családon belüli erőszak kiskorú/közös vagy közösen nevelt gyermek jelenlétével 
A)  Kapcsolati erőszak jogi vonatkozásai
A Btk. 212/A. § (1) bekezdése: Aki gyermekének szülője, továbbá az elkövetéskor vagy korábban vele közös háztartásban vagy egy lakásban élő hozzátartozója, volt házastársa, volt élettársa, gondnoka, gondnokoltja, gyámja vagy gyámoltja sérelmére rendszeresen 
a) az emberi méltóságot súlyosan sértő, megalázó és erőszakos magatartást tanúsít,
b) a közös gazdálkodás körébe vagy közös vagyonba tartozó anyagi javakat von el és ezzel a sértettet súlyos nélkülözésnek tesz ki,
ha súlyosabb bűncselekmény nem valósul meg, vétség miatt két évig terjedő szabadságvesztéssel büntetendő.
(2) Aki az (1) bekezdésben meghatározott személy sérelmére rendszeresen követ el
a) a 164. § (2) bekezdése szerinti testi sértést vagy a 227. § (2) bekezdése szerinti becsületsértést, bűntett miatt három évig,
b) a 164. § (3) és (4) bekezdése szerinti testi sértést, a 194. § (1) bekezdése szerinti személyi szabadság megsértését vagy kényszerítést, egy évtől öt évig terjedő szabadságvesztéssel büntetendő.
(3) Kapcsolati erőszak elkövetőjével szemben kitiltásnak is helye van.
(4) Az (1) bekezdésben meghatározott bűncselekmény csak magánindítványra büntethető.
A távol tartásról szóló 2009. évi LXXII. törvény a hozzátartozók közötti erőszak miatt alkalmazható: 
1. § (1) Hozzátartozók közötti erőszaknak minősül
a) a bántalmazó által a bántalmazott sérelmére megvalósított, a méltóságot, az életet, a szexuális önrendelkezéshez való jogot, továbbá a testi és lelki egészséget súlyosan és közvetlenül veszélyeztető tevékenység,
b) a bántalmazó által a bántalmazott sérelmére megvalósított, a méltóságot, az életet, továbbá a testi és lelki egészséget súlyosan és közvetlenül veszélyeztető mulasztás.

2. § (1) A hozzátartozók közötti erőszak megelőzéséhez kapcsolódó feladatot látnak el a törvényben meghatározott alaptevékenységük keretében 
a) az egészségügyi szolgáltatást nyújtók, így különösen a védőnői szolgálat, a háziorvos, a házi gyermekorvos, 
b) a személyes gondoskodást nyújtó szolgáltatók, így különösen a családsegítő szolgálat, a családsegítő központ, gyermekjóléti szolgálat, gyermekjóléti központ, gyermekek vagy családok átmeneti otthona,
c) a köznevelési intézmény, a szakképző intézmény és a nevelési tanácsadó,
d) a gyámhatóság,
e) a rendőrség,    
 f) az ügyészség,    
g) a bíróság,    
h) a pártfogó felügyelői szolgálat,
i) az áldozatsegítés és a kárenyhítés feladatait ellátó szervezetek,
j) a menekülteket befogadó állomás, a menekültek átmeneti szállása,
k) az egyesületek, alapítványok.
(2) Az (1) bekezdésben meghatározott intézmények és személyek kötelesek jelezni a családvédelmi koordinációért felelős szervnek, ha hozzátartozók közötti erőszak veszélyét észlelik.
B) Megjelenési formái
Szóbeli erőszak: a bántalmazó veréssel, gyilkossággal fenyegeti partnerét, fenyegetőzik, hogy elviszi a gyerekeket vagy öngyilkosságot követ el, lekicsinyli, sértegeti a partnerét vagy gúnyolódik vele, nevetség tárgyává teszi (például külseje, vallása, szokásai vagy faji hovatartozása miatt).
Lelki erőszak: a bántalmazó letagad lényeges dolgokat, elzárkózik az áldozattól, kizárja őt gondolataiból, érzéseiből, ellenőrzés alatt tartja, végletesen féltékenykedik, az áldozat önbizalmát módszeresen lerombolja, önálló döntéseit rendszeresen megkérdőjelezi, vagy nem veszi tekintetbe. Mindenért őt hibáztatja, még a saját erőszakos viselkedéséért is, az áldozat érzéseit, tapasztalatait kétségbe vonja, nem hajlandó megbeszélni a problémákat. Megfélemlítően viselkedik: tör-zúz, szándékosan megrongálja az áldozat értéktárgyait, csapkod, fegyverrel rettegésben tartja az áldozatot, félelmet keltően viselkedik (dühödten néz, üvölt), támadóan faggatózik, életveszélyesen vezet, fenyegető üzenetekkel vagy SMS-ekkel árasztja el az áldozatot. Elszigeteli az áldozatot: megszabja, hogy az mit csinálhat és mit nem, kivel találkozhat, kivel beszélhet, hová mehet, mit vehet föl, nem engedi, hogy másokkal barátkozzon, a családjával beszéljen, munkát vállaljon, pénzt tartson magánál. Folyamatosan az ellenőrzése alatt tartja az áldozatot: mindenhová elkíséri, otthon, a munkahelyen/az iskolájában telefonon ellenőrzi, átkutatja zsebeit, a táskáját.
Testi erőszak: a bántalmazó az áldozatot lökdösi, megüti, megpofozza, fojtogatja, a haját húzza, ököllel veri, belerúg, megharapja, rázza, megégeti, fegyverrel (például késsel, pengével, lőfegyverrel, nehéz tárgyakkal) fenyegeti vagy bántja. Megtagadja az áldozat legalapvetőbb jogait, mozgásszabadságát, elemi igényeit korlátozza: nem engedi, hogy az áldozatnak tőle független magánélete legyen, bezárja, kizárja, megkötözi, éhezteti vagy szomjaztatja, nem engedi tisztálkodni, elrejti a szükséges gyógyszereit vagy nem ad azokra pénzt.
Szexuális erőszak: a bántalmazó olyan szexuális tevékenységre kényszeríti az áldozatot, amit az nem akar, a szexszel fájdalmat okoz neki, vagy megalázza; megerőszakolja, intim testrészeit bántalmazza vagy kényszeríti, hogy másokkal közösüljön. Szintén ide tartozik a reproduktív (vagyis a termékenységgel és fogamzással járó) jogok korlátozása: a bántalmazó nem engedi, hogy az áldozat fogamzásgátlót használjon, amivel számos abortuszra vagy gyerekszülésre kényszeríti.
Gazdasági (anyagi) erőszak: a bántalmazó nem engedi, hogy az áldozat dolgozni járjon, saját pénze legyen, illetve, ha saját keresettel rendelkezik, azt elveszi, és saját belátása szerint ad csak belőle, a közös néven levő céggel (bt., kft.) zsarolja, minden kiadást, amire az áldozat pénzt kér, megkérdőjelez, miközben ő szabadon rendelkezik az anyagi erőforrásokkal, ezzel az áldozatot (és a gyerekeket) „relatív szegénységben” tartva.
[bookmark: _Toc88755045]6.3. Kortárs bántalmazás 

Az iskolai kortársbántalmazás (vagy bullying) olyan indokolatlan agresszív viselkedési forma, melynek fontos jellemzője, hogy a károkozás szándékos, ismétlődő, valamint a bántalmazó és az áldozat közötti erőviszony egyenlőtlen. A bántalmazók tudatosan visszaélnek erőfölényükből származó hatalmi helyzetükkel és sérülékenyebb, kiszolgáltatottabb, a közösségben kevésbé népszerű társaikkal megalázó, megszégyenítő módon viselkednek. Bullying - társadalmi, gazdasági, kulturális háttértől függetlenül - bármely gyermekközösségben, gyermekintézményben előfordulhat. 
A kortársbántalmazásnak számos formája van: leggyakrabban fizikai, verbális, kapcsolati (pl. kiközösítés), illetve online típusról beszélhetünk. Más besorolás szerint megkülönböztetünk direkt és indirekt bántalmazást, attól függően, hogy a bántalmazók nyíltan felvállalják-e cselekedetüket, vagy a háttérben, a csoportdinamikai folyamatokon keresztül, manipulatív eszközökkel érik el az áldozat kiközösítését, elszigetelését (pl.: pletykák terjesztése). A tévhitekkel ellentétben ez utóbbi, indirekt folyamatok pszichés károkozása jóval 
nagyobb, mint pl. a fizikai bántalmazásé, mivel az áldozat nem tudja beazonosítani bántalmazóját, így nem képes fellépni vele szemben; továbbá hajlamos önmagát hibáztatni, hiszen egy egész közösség elfordul tőle, tehát arra a következtetésre jut, hogy benne lehet a hiba. 
A bántalmazás kialakulásában az adott közösség működésmódja, és nem az áldozatok vagy bántalmazók jellemvonása a döntő jelentőségű. Nincs valódi ellentét az áldozat és a bántalmazó között, a bullying elsősorban a szemlélőknek szól, hiszen a bántalmazó saját társas pozíciójának megerősítésére használja az áldozatot. Ha az adott közösség tudatos, felkészült az agresszió felismerésében és kezelésében, akkor a szemlélők (akik ebben az esetben már védelmezők) bántalmazást elutasító reakciója hatására le fog állni a folyamat.[footnoteRef:5]  [5:  Forrás: Várnai D., Jármi É., Arnold P., Demetrovics Zs., Németh Á., Kökönyei Gy., Örkényi Á. (2018). A kortársbántalmazás (bullying) értelmezésének vizsgálata kvalitatív módszerrel – „Az iskoláskorú gyermekek egészségmagatartása” (HBSC) vizsgálat módszertanának kiegészítésére Magyar Pszichológiai Szemle, 2018, 73. 4/1. 
N. Kollár Katalin - Szabó Éva (szerk.): Pedagógusok pszichológiai kézikönyve 2. (2017). 265-286. oldalak] 


[bookmark: _Toc88755046]6.4. Intézményi abúzus

Egy gyerek az oktatási/nevelési intézménnyel szemben kiszolgáltatott helyzetben van, és bízik abban, hogy az intézmény az ő érdekében, őt védve jár el. Amikor az intézmény ezt a kötelezettségét elmulasztja, vagy a megfelelő védelmet megtagadja, nem csupán nem segít, hanem egyenesen ront a gyerek helyzetén.

Intézményi abúzus például: amikor az iskola nem indít eljárást egy gyerek bántalmazásával kapcsolatos ügyben, nem próbálja meg kezelni a közösségen belüli konfliktusokat, és ezzel magára hagyja a kiközösített gyereket, a gyerek szabadidejét teljesen kitöltő mennyiségű házifeladatot ad, olyan követelményeket állít a gyerekek elé, ami súlyos szorongást okoz számukra stb.

[bookmark: _Toc88755047]6.5. Rendszerabúzus

A gyermekek védelmére létrehozott és működtetett rendszer diszfunkcionálisan működik, ezzel hozzájárul a bántalmazás késedelmes elhárításához, vagy be nem avatkozásával további károkat okoz.
Rendszerabúzus, amikor a gyerekek védelmét szolgáló tevékenység vagy szolgáltatás nem létezik, vagy nem megfelelően működik, és ezzel hátráltatja a gyermekbántalmazás és a veszélyeztetés megelőzését és kezelését.
Rendszerabúzus például: a gyerek tájékoztatásához és véleménynyilvánításhoz fűződő jogainak figyelmen kívül hagyása vagy megtagadása, a szülőktől való indokolatlan elválasztás.
A bántalmazási formák jelei összefüggenek és gyakran átfedésben vannak, ezért az ilyen esetek megfelelő kezelése szempontjából az a legfontosabb, hogy az intézmény munkatársai minden esetben képesek legyenek felismerni a jeleket, amelyek arra utalnak, hogy az érintett gyermekkel/fiatal felnőttel nem megfelelően bánik a környezete, ezért meg kell tenni a szükséges lépéseket.

[image: ]



7. [bookmark: _Toc88755048]Együttműködés

Észlelő és jelzőrendszeri tagok körére terjed ki:
· Szociális törvény által felsorolt jelzőrendszeri tagok:
· Jegyző,
· Járási (kerületi) hivatal,
· Szociális intézmények,
· Egészségügyi intézmény,
· Pártfogói felügyelői és jogi segítségnyújtói szolgálat,
· Egyesületek, alapítványok,
· Vallási közösségek.
· Gyermekvédelmi törvény által felsorolt jelzőrendszeri tagok:
· Védőnői szolgálat, háziorvos, házi gyermekorvos,
· Személyes gondoskodást nyújtó szolgáltatók,
· Köznevelési intézmények,
· Rendőrség,
· Ügyészség,
· Bíróság,
· Pártfogó felügyelői szolgálat,
· Áldozatsegítés és a kárenyhítés feladatait ellátó szervezetek,
· Menekülteket befogadó állomás,
· Egyesületek, alapítványok és egyházi jogi személyek,
· Munkaügyi hatóság,
· Javítóintézet,
· Gyermekjogi képviselő, a gyermekvédelmi és gyámügyi feladatkörében eljáró fővárosi és megyei kormányhivatal,
· az állam fenntartói feladatainak ellátására a Kormány rendeletében kijelölt szerv,
· a települési önkormányzat jegyzője,
· a büntetés-végrehajtási intézet,
· a büntetés-végrehajtási pártfogó felügyelők.

8. [bookmark: _Toc88755049]Ellenőrzés  

A koncepcióban foglaltak megvalósítása és ellenőrzése elsősorban a Zuglói Család- és Gyermekjóléti Központ feladata, szakmai munkacsoport létrehozásával. Az ellenőrzés a cselekvési terv 6. pontjában került meghatározásra. 

9. [bookmark: _Toc88755050] A Zuglói Gyermekvédelmi Koncepcióban meghatározott célok és a tervezett hosszú távú tevékenységek 

	
	Cél 
	Hosszú távú tevékenységek

	1.
	A Zuglói Gyermekvédelmi Koncepció széles körben történő megismertetése
	A Zuglói Gyermekvédelmi Koncepció bemutatása szakmai fórumon, szakmai konferencián és a helyi médián keresztül.

	2.
	A gyermekkel szembeni rossz bánásmód (elhanyagolás, bántalmazás) megelőzése intézményen belül, a gyermekek elleni visszaélésekre való adekvát reagálás
	A Magatartási Szabályzat nyilatkozattétellel történő megismertetése a kerületi intézmények dolgozóival, munkavállalókkal. 
Eljárásrend kidolgozása a gyermekbántalmazási esetek kezelésére, a jelzőrendszeri tagok számára. 
Képzés, szupervízió a kerületi gyermekvédelmi jelzőrendszer tagjai számára külső szakemberek bevonásával.  
Szülők, gyermekek, lakosság érzékenyítése a probléma iránt.

	3.
	A jelzőrendszer tagjai munkájának összehangolása, a gyermekjóléti szolgálat, mint jelzőrendszer hatékonyságának fokozása
	Egységes nyelv, közös fogalomrendszer kialakítása a munkavállalók felé.
Az észlelő- és jelzőrendszer aktív működtetésének folyamatos figyelemmel kísérése.
A Zuglói Gyermekvédelmi Koncepcióban foglaltak folyamatos végrehajtásának nyomon követése, rendszeres, félévente történő érzékenyítés, szükség esetén külső szakemberek bevonásával is.

	4.
	Gyermekek jogainak tudatosítása, népszerűsítése, információk eljuttatása, a prevenciót támogató társadalmi környezet kialakítása

	Önkormányzat honlapján, az óvodai és iskolai (kollégiumi) szociális segítőkön keresztül a gyermekek jogainak tudatosítása, népszerűsítése (gyermekjogi oldal létrehozása). 
A gyermekbántalmazásról és a gyermekbántalmazással foglakozó állami, önkormányzati és civil szervezetek elérhetőségéről, a segítségkérés lehetőségeiről való tájékoztatás, ismeretterjesztő anyagok készítése.

	5.
	Gyermekszegénység felszámolása

	A gyermekekkel kapcsolatos ellátásokhoz, szolgáltatásokhoz megfelelő pénzügyi forrás biztosítása, pénzbeli és természetbeni ellátás formájában az éves önkormányzati költségvetésben.

	6.
	Egyenlő bánásmód, esélyegyenlőség biztosítása, az egyéni lemaradások megelőzése, a veszélyeztetett gyerekek családon belüli nevelkedésének elősegítése

	Az önkormányzati szociális és közoktatási rendszer fejlesztése, az Önkormányzat intézményeiben a megfelelő szakemberek (fejlesztő pedagógus, gyógypedagógus,) biztosítása. A sajátos nevelési igényű gyermekek (SNI) fejlesztése, annak érdekében, hogy kortársaiktól való lemaradásuk csökkenjen.
A Zuglói Család- és Gyermekjóléti Központ megfelelő szakmai létszámának biztosítása az óvodai és az iskolai szociális munka ellátásához. 
A gyermekek és családok számára elérhető biztonságos szabadidős elfoglaltságok választékának bővítése.


	7.
	Lakhatás és biztonság megteremtése
	A kerületi bérlakás koncepció kidolgozása és a Zuglói Szociális Modell fejlesztése során a gyermekvédelmi szempontok érvényesítése.

	8.
	Addikciók és gyermekkori mentális problémák kezelése
	Együttműködés a Zuglói Kábítószerügyi Egyeztető Fórummal a Zuglói Drogellenes Stratégia végrehajtásában. 
A gyermekkori mentális egészséget támogató és függőségeket megelőző hálózat kiépítése.

	9.
	A gyermekek áldozattá, illetve elkövetővé válásának megelőzése
	A kerületben működő Hálózati Együttműködés a Zuglói Gyermekekért (HEGY) tevékenységének támogatása.
A gyermekek áldozattá válását és bűnelkövetését megelőző stratégia készítése.

	10.
	Szemlélet formálás – paradigma váltás a jelzőrendszeri tagok körében. Minden szakember munkájának végzése, hivatásának gyakorlása során mindenkori tevékenységét és működését kizárólag olyan módon végezze, amely garantálja a gyermekek biztonságát, valamint elősegíti és biztosítja a velük kapcsolatba kerülő gyermekek védelmét
	Képzés, érzékenyítés, szupervízió a teljes kerületi gyermekvédelmi jelzőrendszer tagjai számára. A Zuglói Gyermekvédelmi Koncepció ötévente felülvizsgálatra kerül.


 
10. [bookmark: _Toc88755051]Cselekvési terv 2022

A cselekvési terv évente kerül meghosszabbításra. 
1. Feladat: A Zuglói Gyermekvédelmi Koncepció bemutatása szakmai fórumon, szakmai konferencián és a helyi médián keresztül.
· Felelős: Zuglói Család- és Gyermekjóléti Központ, Polgármester (Polgármesteri Kabinet, sajtó)
· Határidő: folyamatosan
2. Feladat: A Zuglói Gyermekvédelmi Koncepció - amely a gyermekek védelmét és biztonságát tartja szem előtt - az Önkormányzat és az Önkormányzat által fenntartott intézmények számára történő elérhetővé tétele, és a jelzőrendszer érintett tagjaival történő megismertetetése a 2. mellékletben foglalt Magatartási Szabályzat szerinti nyilatkozattétellel.
· Felelős: Humánszolgáltatási Főosztály által az érintett intézmények vezetői, önkormányzati tulajdonú önkormányzati társaságok 
· Határidő: 2022. március 31.
3. Feladat: Önkormányzat honlapján, az óvodai és iskolai (kollégiumi) szociális segítőkön keresztül a gyermekek jogainak tudatosítása, népszerűsítése (gyermekjogi oldal létrehozása, segítségkérés lehetőségeiről tájékoztatás, ismeretterjesztő anyagok stb.). 

· Felelős: Polgármesteri Kabinet (sajtó, Önkormányzat honlapja), érintett intézményvezetők, intézmények honlapjai, Hálózati Együttműködés a Zuglói Gyermekekért (HEGY) honlapja, Zuglói Család- és Gyermekjóléti Központ munkatársai
· Határidő: folyamatosan
4. Feladat: A gyermekekkel kapcsolatos ellátásokhoz, szolgáltatásokhoz a költségvetési lehetőségek keretei között megfelelő pénzügyi forrás biztosítása, pénzbeli és természetbeni ellátás formájában az éves önkormányzati költségvetésben (születési támogatás, táboroztatás, iskolakezdési támogatás, hh/hhh gyermekek étkeztetése, jó sportoló, jó tanuló, civil szervezetek támogatása, sérült gyermekek, lisztérzékenység, Zuglói Ifjúsági Közösségi Díj, stb.) 

· Felelős: Alpolgármester területért felelős, Ifjúsági és testvérvárosi tanácsnok (Humánszolgáltatási Főosztály útján)
· Határidő: folyamatosan
5. Feladat: Sajátos nevelési igényű gyermekek (SNI) fejlesztése, annak érdekében, hogy kortársaiktól való lemaradásuk csökkenjen. Az Önkormányzat intézményeiben a megfelelő szakemberek biztosítása. Így a bölcsődékben a gyógypedagógus, óvodákban az előzőeken túl fejlesztő gyógypedagógus alkalmazása, fejlesztő szobák biztosítása.

· Felelős: Alpolgármester területért felelős, Ifjúsági és testvérvárosi tanácsnok (Humánszolgáltatási Főosztály Intézményfelügyeleti Osztály útján)
· Határidő: folyamatosan

6. Feladat: Észlelő- és jelzőrendszer aktív működtetésének folyamatos figyelemmel kísérése. A Zuglói Gyermekvédelmi Koncepcióban foglaltak folyamatos végrehajtásának nyomon követése, rendszeres, félévente történő érzékenyítés, szükség esetén külső szakemberek bevonásával is. Költségvetési forrás ismeretében. Célcsoport: gyermekorvosok, bölcsődei, óvodai dolgozók részére. 

· Felelős: Zuglói Család- és Gyermekjóléti Központ, Humánszolgáltatási Főosztály (külső szakemberek bevonása esetére)
· Határidő: folyamatosan, legkésőbb 2022. november 20.

7. Feladat: Képzés, szupervízió a teljes kerületi gyermekvédelmi jelzőrendszer tagjai számára, külső szakemberek bevonásával [szakirányú civil szervezetek, Zuglói Közbiztonsági non-profit Kft. (a továbbiakban: ZKNP) prevenciós koordinátora (HEGY megfelelő munkacsoportja), ZEFI]. Költségvetési forrás szerint. Célcsoport: gyermekorvosok, bölcsődei, óvodai dolgozók részére. 

· Felelős: Zuglói Család- és Gyermekjóléti Központ, Humánszolgáltatási Főosztály (külső szakemberek bevonása esetére)
· Határidő: folyamatosan, de legkésőbb 2022. november 20.

8. Feladat: A gyermekek, jelzőrendszeri tagok számára információs anyagok, tájékoztató lapok készítése a bántalmazással kapcsolatosan, és címlista, elérhetőségek összeállítása az érintett szervezeteket érintően.
· Felelős: a kisokos elkészítésért ZKNP prevenciós koordinátora (HEGY megfelelő munkacsoportjai), Polgármesteri Kabinet (nyomdai munkák)
· Határidő: 2022. június 30.

9. Feladat: A gyermekekkel foglalkozó önkormányzati fenntartású intézmények és a gyermekekkel foglalkozó, az Önkormányzat tulajdonában lévő gazdasági társaságok vezetőinek feladata a munkavállalók által elkövetett, gyermekkel szembeni rossz bánásmód esetén a kivizsgálás folyamatára vonatkozó eljárásrend kidolgozása, a fenntartó által biztosított külső szakember lehetőségének a segítségével. Az eljárásrendnek tartalmaznia kell többek között a vizsgálatban résztvevő belső és külső gyermekvédelmi szakemberek felsorolását. A kidolgozott eljárásrendet a készítő köteles a fenntartó részére megküldeni és a hivatalos honlapján közzétenni.

· Felelős: a dokumentumok elkészítésért intézmények, érintett gazdasági társaságok vezetői, Humánszolgáltatási Főosztály Intézményfelügyeleti Osztály a feladat végrehajtásának ellenőrzése és beszámoltatás 
· Határidő: 2022. február 15. (dokumentum elkészítése)
· Határidő: 2022. március 15. (végrehajtás ellenőrzése és beszámoltatás)

10. Feladat: Érzékenyítés a fiatalok körében a párkapcsolati erőszak minden formájának
(fizikai, lelki, gazdasági stb.) felismerésére, megelőzésére, kezelésére. Megismertetni (képzések, előadások keretében) a fiatalokkal azokat a szervezeteket, intézményeket, ahova segítségért fordulhatnak.
· Felelős: ZKNP prevenciós koordinátora, Zuglói Család- és Gyermekjóléti Központ, Humánszolgáltatási Főosztály (külső szakemberek esetén)
· Határidő: folyamatosan



11. Feladat: Készül a gyermekek és a fiatalok helyzetét felmérő kutatás, amely kitér a gyermekek és fiatalok szerhasználati szokásaira, bántalmazásban való érintettségére, és a felnőtt társadalom gyermekbántalmazással, gyermeki jogokkal kapcsolatos attitűdjeire is. A kutatás költségeit a 2022-es költségvetésben szükséges tervezni.
· Felelős: Humánszolgáltatási Főosztály (külső szakértő bevonásával)
· Határidő: 
· A kutatás koncepciójának kidolgozására: 2022. február 28.
· A kutatás elvégzésére: 2022. november 30.

12.   Feladat: a Zuglói Család és Gyermekjóléti Központ megfelelő szakmai létszámának biztosítása az óvodai és iskolai (kollégiumi) szociális munka ellátásához.

· Felelős: Képviselő-testület
· Határidő: 2022. évi költségvetés elfogadása

13. Feladat: Elkészül el a tapasztalatok alapján a Gyermekvédelmi Koncepció 2023. évi cselekvési terve

· Felelős: Humánszolgáltatási Főosztály
· Határidő: november 20. (a Gyermeki Jogok Világnapja)

Háttér jogszabályok, dokumentumok jegyzéke:
•	Magyarország Alaptörvénye (Alaptörvény)
· 1991. évi LXIV. törvény a Gyermek jogairól szóló, New Yorkban, 1989. november 20-án kelt Egyezmény kihirdetéséről (Gyermekjogi egyezmény)
•	A gyermekek védelméről és gyámügyi igazgatásról szóló 1997. évi XXXI. törvény (Gyvt.) 
•	A Polgári Törvénykönyvről szóló 2013. évi V. törvény (Ptk.)
•	A Büntető Törvénykönyvről szóló 2012. évi C. törvény (Btk.)
•	A Munka Törvénykönyvéről szóló 2012. évi I. törvény (Mt.)
•	Az információs önrendelkezési jogról és az információszabadságról szóló 2011. évi             CXII. törvény (Info tv.)
• 	A szociális igazgatásról és szociális ellátásokról szóló 1993. évi III. törvény (Szoctv.)
· A nemzeti köznevelésről szóló 2011. évi CXC. törvény (Nkt.)
· Az egészségügyről szóló 1997. évi CLIV. törvény (Eütv.)
· Hozzátartozók közötti erőszak miatt alkalmazható távoltartásról szóló 2009. évi LXXII. törvény (Tvtv.)
•		A gyermekvédelmi észlelő- és jelzőrendszer működtetése kapcsán a gyermek bántalmazásának felismerésére és megszüntetésére irányuló szektorsemleges egységes elvek és módszertan
· Szakmai ajánlás a család- és gyermekjóléti szolgáltatás által működtetett észlelő- és jelzőrendszer működésének és működtetésének szabályairól - 3. átdolgozott kiadás (2017. 08.) EMMI ajánlás
· A Protokoll a család- és gyermekjóléti szolgáltatás által működtetett észlelő- és jelzőrendszer folyamatairól-3. átdolgozott kiadás (2017. 08.)- EMMI protokoll
· A gyermekvédelmi gondoskodáshoz kapcsolódó család- és gyermekjóléti szolgáltatások folyamatairól szóló EMMI protokoll - 3. átdolgozott kiadás (2017. 08.)
· Hintalovon Alapítvány szakmai anyaga
•	Gyermekvédelmi beszámoló 2020. év
•	Helyi Esélyegyenlőségi Program (HEP) 2018-2023
•	Drogstratégia Zugló 2020
•	Közbiztonsági és bűnmegelőzési koncepció

Magatartási szabályzat
 Az ……………….. elkötelezett egy olyan munkakörnyezet kialakítása és fenntartása mellett, amely az alapértékeit jól tükrözi és a gyerekek védelmét szolgálja. Minden olyan személy, aki bármilyen minőségben, bármilyen szerződés (munka-, vállalkozói, megbízási, önkéntes-, gyakornoki szerződés stb.) keretében az ...... dolgozik, a nevében jár el, köteles a gyerekek méltóságának és egyenlőségének tiszteletben tartásával, a legmagasabb szakmai és etikai normák betartásával eljárni.
 Alapvetően a „több felnőtt” szabály betartására kell törekedni. Minden olyan helyzetben, ahol gyerekek jelen vannak, két vagy több felnőtt jelenléte csökkenti a gyermekbántalmazás lehetőségét.
A Gyermekvédelmi Koncepcióhoz kapcsolódó kötelezettségvállalási nyilatkozat
Az ...... munkatársaként, megbízottjaként, önkénteseként vállalom, hogy:
· Tiszteletben tartom a gyerekek jogait, hátterét, kultúráját és hitét.
· Feladatomnak megfelelő magatartást mutatok.
· [bookmark: _GoBack]Követem a gyerekek biztonságára vonatkozó szervezeti szabályokat és iránymutatást a Zuglói Gyermekvédelmi Koncepcióban foglaltaknak megfelelően.
· Tartózkodom gyerekek jelenlétében a szexualizáló viselkedéstől (pl. viccmesélés, kétértelmű megjegyzések).
· Akkor érintem meg a gyereket, amikor a fizikai vagy érzelmi jólléte indokolja, és ezt olyan formában teszem, hogy az ne sértse a testi integritáshoz való jogát és a biztonságérzetét.
· Tiszteletben tartom a gyerek magánéletét, és nem pletykálok a gyerek magánéletét érintő, tudomásomra jutott információkról.
· Nem készítek fényképeket gyerekekről a gyerek, illetve törvényes képviselője előzetes engedélye nélkül.
· Gondoskodom róla, hogy gyerekek által tett jelzés minden esetben figyelembe legyen véve, jelentésre és rögzítésre kerüljön.
· Figyelmet szentelek a gyerekek mondanivalójának, és megfelelő módon reagálok rá; 
nyílt kommunikációt ösztönzök minden gyerek között.
· Ha egy gyerekkel vagy fiatallal kapcsolatban bántalmazás vagy erőszak gyanúja merül fel, fokozottan odafigyelek arra, hogy a magatartásommal ne fokozzam az érintett „áldozatérzését”.
· Jelentek minden olyan lehetséges esetet, amikor az ...... munkatársai, képviselői vagy az általuk megbízott személyek a Magatartási szabályzatot megszegik, amint az tudomásomra jut.
Kijelentem, hogy soha:
· Nem fogok testi büntetést alkalmazni. Zéró toleranciát képviselek a gyerekkel szembeni erőszak és rossz bánásmód valamennyire formájával szemben.
· Nem provokálom, zaklatom a gyermeket semmilyen módon. Nem alázom meg, és nem sértem meg a jogait. Nem csorbítom a gyerek önbizalmát.
· Nem fogok olyan nyelvezetet vagy viselkedésmódot használni, amely megfélemlítheti, zavarba hozhatja vagy megalázhatja a gyereket. Tartózkodom a helytelen testi kontaktustól a gyerekekkel.
· Nem fogok a gyerekekkel szemben törvénytelen, veszélyes és bántó tevékenységet kezdeményezni, abban részt venni.
· Nem létesítek szexuális kapcsolatot az ...... kapcsolatban álló gyerekkel vagy fiatal felnőttel.
· Nem fogok szexuálisan provokatív játékokat kezdeményezni vagy engedélyezni a gyerekek részvételével.
· Nem diszkriminálom a gyerekeket. Minden gyereket egyenlőnek fogadok el, és ügyeiket megkülönböztetés nélkül kezelem.
· Nem készítek képmást, videofelvételt vagy hangfelvételt saját célra gyerekekről.
· Nem osztok vagy mutatok meg pornográf felvételt gyerekeknek.
· Nem teszek közzé olyan képmást, amelyen a gyerek meztelen vagy nem megfelelően van felöltöztetve.
 A Magatartási szabályzat áthágása és minden olyan jellegű viselkedés, amely a jelen szabályzatban foglaltakkal ellentétes, kivizsgálásra kerül, és munkavégzéssel összefüggésben fegyelmi intézkedést vagy indokolt esetben a szerződés felbontását vonja maga után. Ha bármely munkatárssal szemben gyermekbántalmazás vagy -veszélyeztetés miatt eljárás indul, a munkáltatónak jogában áll mérlegelni, hogy ez a szerződéses viszony fenntartását lehetetlenné tévő bizalomvesztésnek minősül-e, és amennyiben igen, a jogszerűség keretei között kezdeményezni a szerződésbontást.
A Magatartási szabályzatot aláíró minden személy a következőképpen nyilatkozik:
 Az ...... Magatartási szabályzatát megértettem és elfogadom. Tudomásul veszem, hogy a benne foglaltak kötelezőek rám nézve. Elfogadom, hogy a Magatartási szabályzatban foglaltak megsértése az ...... részéről jogi lépéseket vonhat maga után.
Büntetőjogi felelősségem tudatában kijelentem, hogy büntetlen előéletű vagyok, bűncselekmény elkövetése miatt jogerősen szabadságvesztés büntetésre nem ítéltek, nem állok foglalkozástól jogerősen eltiltás hatálya alatt, nem állok közügyektől eltiltás hatálya alatt, illetőleg a büntetett előélethez fűződő hátrányos következmények hatálya alatt sem állok.
Kijelentem, hogy a szerződéses jogviszony létesítésével és fenntartásával összefüggésben az ...... tudomására hozott, személyemre vonatkozó minden adat a valóságnak megfelel.
Budapest, ………………..
………………………………..
									aláírás
Forrás: Hintalovon Alapítvány

Iránymutatás a gyerekekkel való kommunikációhoz
 
A mi felelősségünk, hogy amikor gyerekekről vagy az ő személyes történeteikről kommunikálunk akár online, akár nyomtatott felületen, vagy rendezvényeken, azt etikus és felelősségteljes módon tegyük. A gyerekek jogai és méltósága mindenkor tiszteletben tartandók, a gyerek érdekeinek szem előtt tartása elsődleges kell, hogy legyen mindenféle kommunikációs célú közzététel során. Munkánk során mindig elsődleges szempont kell, hogy legyen a gyerek részvételének biztosítása a rá vonatkozó ügyekben, és a gyerek legfőbb érdekének érvényesítése.
Alapelvek:
· A gyerekek méltóságát és jogait mindig tiszteletben kell tartani.
· A gyerekekről szóló, őket érintő kommunikáció során külön figyelmet kell fordítani a gyermekjogok érvényesülésére – ideértve a magánélethez való jogot, a véleménynyilvánítás jogát, az őket érintő ügyekben való részvétel jogát és az erőszak vagy annak veszélye elleni védelemhez való jogot.
· A gyerekek legfőbb érdekének minden esetben érvényesülnie kell.
· Az őt érintő ügyekben a gyerek véleményét – korára és érettségére tekintettel – figyelembe kell venni.
· Minden nyilvános kommunikáció, személyes megjelenés vagy rendezvény esetén egyeztetni kell annak politikai, társadalmi és kulturális hatásairól a gyerekhez legközelebb állókkal és azokkal, akik leginkább képesek felmérni a gyerek helyzetét.
· Nem lehet olyan történetet vagy képet felhasználni, mely a gyereket, testvéreit vagy társait veszélybe sodorhatja a gyerek személyazonosságának megváltoztatása, eltorzítása vagy más módon beazonosíthatatlanná tétele esetén sem.
 
Útmutató a gyerekekkel való kommunikációhoz:
· Soha ne okozzon kárt a gyerekeknek. Tartózkodjon a bíráló vagy a különböző kulturális értékeket megkérdőjelező állításoktól, viselkedési formáktól, hozzászólásoktól, amelyek a gyereket veszélyeztethetik, megalázzák, vagy felidézik esetleges korábbi negatív élményét.
· Bizonyosodjon meg arról, hogy a gyerek és a törvényes képviselője megfelelően lett tájékoztatva arról, hogy a beszélgetés vagy a gyerekről készült képmás, hangfelvétel nyilvánosságra kerül. Adjon megfelelő tájékoztatást a nyilvános kommunikáció céljáról és annak későbbi felhasználásáról.
· Értékelje a gyerek(ek)re gyakorolt esetleges kockázatokat. Győződjön meg arról, hogy a gyereket, családját és környezetét nem veszélyezteti a képmás, hangfelvétel elkészítése, terjesztése, megosztása, birtoklása.
· Ne kérje a gyerektől, hogy mondjon el (vagy képfelvétel esetén mutasson meg) olyan részletet, amely nem része az ő személyes történetének.
· Mindig kérjen engedélyt a gyerektől és szülőjétől/törvényes képviselőjétől interjúk, videók, illetve fotók készítéséhez. A hatályos jogszabályok szerint a beleegyezésnek előzetes tájékoztatást követően, írásban kell megtörténnie. Az engedély semmiképp nem jöhet létre kényszer hatására, továbbá világossá kell tenni, hogy az elkészült fotó, felvétel vagy interjú széleskörűen kerülhet felhasználásra. Az engedély csak abban az esetben tekinthető teljes értékűnek, ha arról a gyerek életkorának és igényeinek megfelelően kapott felvilágosítást, illetve ha a gyereknek volt módja előzetesen egy olyan felnőttel átbeszélni ezt a kérdést, akiben megbízik.
· Kiemelt fontosságú, hogy a gyerekkel hol és hogyan készül az beszélgetés, felvétel vagy esemény, amiről kommunikálni szeretnénk. Törekedni kell arra, hogy a gyerekkel minél kevesebb alkalommal készüljön interjú vagy róla fénykép. Meg kell bizonyosodni arról, hogy a gyerek külső kényszerítés nélkül, saját elhatározásából vesz részt a kommunikációban. Film, videó vagy rádióinterjú készítésekor figyelemmel kell lenni arra, hogy az ott használt vizuális vagy hangeffektek hogyan hatnak a gyerekre – különös tekintettel az életkorára, esetleges fogyatékosságára. Meg kell arról bizonyosodni, hogy a gyerek semmiképp nem kerül veszélybe, vagy érinti őt hátrányosan az, hogy az ő életkörülményei, otthona, közössége, lakhelye kerül majd bemutatásra.
· Amennyiben a gyerek olyan tényeket tár fel egy nyilvános kommunikáció keretében készült interjú, beszélgetés vagy felvétel során, amelyek rá nézve megalázóak, bántóak vagy veszélyeztetőek (visszaélés, bűncselekmény), az interjút készítő munkatársnak tudnia kell, milyen formában és kinek kell jelzést tennie.
 
Iránymutatás a gyermekekről készült írásos kommunikációhoz:
· Soha ne becsméreljen egy gyereket. Kerülje azokat a leírásokat, kategorizálásokat, amelyek a gyerekeket negatív diszkriminációnak, kirekesztésnek teszik ki.
· Ügyeljen arra, hogy a gyerek történetét bemutató írásos anyag mindig pontos legyen, és összefüggéseiben ábrázolja a történteket.
· Minden esetben biztosítani kell a gyerek jogát a magánélethez.
· Mindig meg kell változtatni a nevét, és el kell torzítani a felismerhetőségét azoknak a gyerekeknek, akik szexuális bántalmazás vagy kizsákmányolás áldozatai, fizikai vagy szexuális bántalmazás elkövetői, akiket bűnelkövetéssel vádolnak vagy elítélték, akik mentális, egészségügyi állapotuk miatt sérülékenyek.
· Sérelem vagy megtorlás veszélye esetén szintén meg kell változtatni a nevét és torzítani a felismerhetőségét annak a gyereknek, aki menedékkérő vagy menekült.
· Némely esetben egy gyerek személyazonosságának használata (név, felismerhető kép) a gyerek legjobb érdekét szolgálja. De ebben az esetben is meg kell védeni a gyereket az esetleges sérelmektől és a megbélyegzéstől.
 
Iránymutatás a gyerekekről készült fotók, videók használatához:
· Gyermekek esetén különösen figyelni kell arra, hogy ne készüljön róluk félmeztelen, meztelen fotó vagy videó.
· Minden körülmények között tiszteletben kell tartani a gyerekek méltóságát.

Forrás: Hintalovon Alapítvány

VESZÉLYEZTETETTSÉGET JELZŐ LAP


A Gyermekvédelmi Törvény 17. § (2) bekezdése értelmében a jelzőrendszeri tagok kötelesek jelzéssel élni a gyermek veszélyeztetettsége esetén a gyermekjóléti szolgálatnál.
A veszélyeztetettség olyan - a gyermek vagy más személy által tanúsított magatartás, mulasztás vagy körülmény következtében kialakult állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza.
A veszélyeztetett kiskorú adatai:

Név:…………………………………………………..…………………………

Születési hely, idő:……………………………………………………..……..
Anyja neve:………………………………………………………….…………
Lakcíme (tényleges tartózkodási hely): ………………………………………………………. 
TAJ szám:……………………………………………………………………..
Törvényes képviselő elérhetősége:……………………………………………….…………….
A veszélyeztetettség feltételezhető oka/i/, a kiskorúval kapcsolatos problémák/ a megfelelő aláhúzandó/:

Tanulási nehézségek

Magatartási problémák

Iskolakerülés, igazolatlan hiányzások

Kortársak közötti erőszak

Családi konfliktus
	

Fiatalkori bűnelkövetés

Rossz anyagi helyzet

Antiszociális környezet

Szenvedélybetegség (dohányzás, alkohol, drog, stb.)

Terhesség (tinédzserterhesség, gondozatlan terhesség)

 Egyéb:…………………………………………………………………………………………………………

A gyerekekkel szembeni rossz bánásmódról szóló jelzések zárt adatként való kezeléséről a gyermekvédelmi törvény 17. §-ának (2a) bekezdése rendelkezik: „A gyermekjóléti szolgáltatást nyújtó szolgáltató és a gyámhatóság a gyermek bántalmazása, elhanyagolása miatt jelzést vagy kezdeményezést tevő intézmény, személy adatait erre irányuló külön kérelem hiányában is zártan kezeli.” 
Az eset rövid leírása: (mikor tapasztalta a problémát, mit tett eddig az esettel kapcsolatban, milyen eredményt ért el?)
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
Jelző neve:……………………………………………………………………..

Jelző státusza (osztályfőnök, gyermekvédelmi felelős, védőnő, stb.) ………………………..
Intézmény neve: ………………………………………………………………………………..…………………....
Intézmény, címe, elérhetősége, telefonszáma:…………………………………………..…………….
………………………………………………………………………………………………………………………………… 
Dátum:…………………………………...

Aláírás:……………………………………………………….

A mellékelt formanyomtatványt kitöltve címünkre legyenek szívesek megküldeni.
(Zuglói Család- és Gyermekjóléti Központ, 
1144 Budapest, Füredi park 6. Tel.: 06-1/364-3013; Fax: 06-1/220-0391)
szolgalat@zcsk.hu; kozpont@zcsk.hu

A gyermek érdekében történő együttműködésüket előre is köszönjük!

JELZŐ LAP
bántalmazás, elhanyagolás esetén

A Gyvt. 17. § (2a) bekezdése alapján a gyermek(ek) bántalmazására, elhanyagolására vonatkozó jelzést vagy kezdeményezést tevő intézmény, illetve személy adatait erre irányuló külön kérelem hiányában is zártan kell kezelni.
Kérjük, hogy a törvényi rendelkezés betartását szem előtt tartva a jelző lapot úgy töltse ki, hogy a jelző személyre/intézményre utaló adatok, információk csak az elkülönített – zártan kezelendő – részen jelenjenek meg. Ezen adatokba csak a gyermekvédelem szakemberei, illetve a hatóság nyerhetnek betekintést.
A Gyvt. 17. § (2) bekezdése alapján a jelzőrendszer tagjai kötelesek hatósági eljárást kezdeményezni a gyerek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén.
A kiskorú adatai:
Név:…………………………………………………………………………………………………….………
Születési hely, idő:……………………………………………………………..……….……..
Anyja neve: ……………………………………………………………………..…………..…
Lakcíme (tényleges tartózkodási hely): ………………………………………………………. 
TAJ szám:………………………………………………………………………………………
Törvényes képviselő elérhetősége:…………………………………………………………….
Az eset rövid leírása: (mikor tapasztalta a problémát, mit tett eddig az esettel kapcsolatban, milyen eredményt ért el?)
…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

#

Zártan kezelendő adatok!
Tett-e valamit a jelzést küldő a probléma megoldásának érdekében? Ha igen mit? 	
	
	
	
Milyen megoldást lát szükségesnek a gyermek(ek) számára? 	
	
	
A jelzést küldő neve/megnevezése és elérhetősége: 	
	
	
Dátum:
		
								aláírás



A mellékelt formanyomtatványt kitöltve címünkre legyenek szívesek megküldeni.
(Zuglói Család- és Gyermekjóléti Központ, 
1144 Budapest, Füredi park 6. Tel.: 06-1/364-3013; Fax: 06-1/220-0391)
szolgalat@zcsk.hu; kozpont@zcsk.hu
  
A gyermek érdekében történő együttműködésüket előre is köszönjük!

A béntalmazis jelei dsszefiiggnek és dtfedésben vannak egymdssal

